Tengah Cari Kerja? Wajib Elak 8 Jenis ‘Jangan’ Ni Ketika Temuduga Kerja

Sana sini pergi interview tak pernah nak lekat kerja. Frust betul rasa! Tambah pula sekarang ni ramai yang diberhentikan kerja akibat PKP, persaingan untuk berebut kerja lagi lah tinggi. Lepas tu mula la rasa, teruk sangat ke aku ni asyik tak dapat lagi kerja?!

Cer semak balik, mungkin boleh jadi korang susah nak dapat kerja sebab salah sendiri ketika menghadiri sesi temuduga. Haa pernah terfikir tak macam tu? Korang kena ingat tau, interviewer akan tengok secara menyeluruh, macam mana korang ‘jual’ diri ketika temuduga, macam tu juga lah dia pandang korang.

Hari ni aku nak cerita pengalaman aku pergi interview sepanjang aku berkerja dulu.

Pastinya ramai tengah prepare nak pergi interview, tak kisah la entry level, mid level or top level.

Sepanjang misi mencari kerja dahulu…Aku hantar almost 100 resume setiap bulan..hahaha memang gila. Setiap kali lepak kita orang akan update berapa resume kita orang hantar.

Punya la membina kawan kawan aku ni..Aku pasti bukan aku sorang sahaja buat macam ni waktu itu….Tak banyak site online time tu.

Yang aku ingat Jobstreet..jobdb..carikerja online..sikomsupplies.Manakala melalui blog2 pon banyak….time tu aku igt blog eddyra..razmatah….Banyak jugak interview dpt time tu..

Kali ni aku nak share tips DO NOT atau DONT

Selalu org share DO and DONT. Aku share DONT je cukup lah…hahaha

#1. JANGAN DATANG ON TIME🤣

Haa !! benda ni candidate selalu org buat…Bagi aku kalau nak pergi interview datang la awal gila…Let say interview jam 10 pagi..Target jam 830 pagi dah sampai ..lepas breakfast datang lah sebab dia.. lepak kat parking 30min..lepak kat loby 30min…isi borang 15min..baca doa 10min…tu belum consider jam pagi lagi. Time tu boleh tengok staff dia perangai macam mana…datang lambat datang awal..bos dia macam mana… Pakai tie atau tak pakai tie. Tengok happy tak enviroment company tu…Ada masa baca-baca lah Company Policy dekat dinding syarikat..Vision and Mission syarikat…

Tengok siapa sign….Tengok gambar-gambar syarikat. So anda akan ada lebih idea pasal syarikat tu. Kalau datang ON TIME nnt ..terkial-kial nak isi borang..
Nak refer resume untuk pastikan sama isi dengan borang. Ada je waktu-waktu aku isi borang tak sama dengan resume hahaha..kantoi plak dengan interviewer.
Tengok la bos2 syarikat tu oldboys mana-mana ke…persatuan or NGO apa…Lagi senang nak cari persamaan dengan syarikat lepas tu.

#2. JANGAN BUAT MUKA STONED ☹

Hehehe Ni aku paling benci tengok….Budak-budak pagi-pagi datang interview buat muka stoned. Aku tau la korang tengah stress time ni fikir banyak benda
dalam kepala. Tapi please put your GAME FACE on. Senyum and greet everybody in the hall way,tapi jangan lah buat gaya Mr Bean macam terencat akal.
Greet mcm you are part of the company dah. So kalau macam tu korang akan rasa the vibe of the company in you. So smooth sikit bila interview. Be polite to the receptionist.

Receptionist ni first barrier kepada interviewer. Macam aku waktu sampai aku akan greet receptionist dulu (walaupon aku dah kenal orang dalam).
Tanya berapa ramai candidate..Bos dah masuk ke belum..Tanya how is her day today?..sebab receptionist ni memang akan banyak bocorkan rahsia interview.

“YOU TAU TAK SEBELUM YOU DATANG TADI, MENANGIS BUDAK TU KELUAR INTERVIEW” akak recept tu bagitau aku

Mungkin candidate tu kene grill kot dalam session sebelum tu so boleh prepare your game and expectation lepas tu.

#3. JANGAN JADI MR SMARTY PANTS 🧐

Ni paling bahaya…Interview ni bukan mcm pergi exam…Percaya atau tidak interviewer akan access org melalui attitude. Ini selalu terjadi bila
anda apply untuk Technical position. Jangan ingat soalan V=IR je akan keluar. Bila anda kerja ni mostly anda akan deal dengan orang. Bila anda tau, explain
je sehabis baik…bila tak tau always ckp ” Not within my best knowledge …… and i will look into it lepas ni”. Be humble and respectful.

Abah selalu ckp bila tak tau jangan terus cakap tak tau. Always goreng sikit…tapi jangan sampai hangus..Benda ni ada fine line. Macam mana pon
pratice make perfect hahaha.

Ada syarikat sediakan exam 20 muka surat sebelum start interview. Aku pernah jawab soalan teknikal tu last-last waktu interview dia cakap tak pakai pon soalan tu.
Diorang just nak gauge kita handle masalah mcm mana and condition kita lepas jawab soalan serabut mcm tu. Tapi aku rasa aku ACE the exam tu (sebab diorang pon tak check hahaha)

Job ni memang aku dapat. Best company tu.

#4. JANGAN OVER CONFIDENT 😎

Part ni selalu terjadi dekat aku bila zaman awal-awal dulu aku attend interview. Selalu overconfident. Belasah je bila jawab interview,takda sumber rujukan mana-mana.

Paling aku ingat adalah soalan inteviewer ” WHAT CAN YOU SEE YOURSELF IN 5 YEARS TIME” . Waktu tu aku attend interview untuk Executive position di sebuah syarikat penerbangan MALAYSIA dekat Subang. Biasa la awal-awal soalan tell me about yourself/background …lepas soalan KBKK sikit…lepas soalan pasal family sikit…

Last sekali soalan pasal future “WHAT CAN YOU SEE YOURSELF IN 5 YEARS TIME”..Tak silap aku, waktu interviewer tu introduce diri beliau ni.. Beliau ni level SENIOR MANAGER.

Aku pon tengah sedap goreng….gila aku jawab ” I WILL REPLACE YOU IN 5 YEARS” hahahahahaha berdekah dekah aku gelak (dalam hati)…baru aku perasan aku ter over confident.

Gila apa dalam masa 5 tahun dari fresh entry level nak naik sampai SM level. Bukan tak boleh… boleh…tapi seolah olah mencabar interviewer tu…MAKA tak dapat la
aku jawatan Executive tu. Terus interviewer tu tanya ” KALAU TAK DAPAT KERJA SINI MACAM MANA?” …hahaha so boleh gauge la dia dah reject aku. Penat jugak time tu..
yelah ..apply online..exam online…EQ test IQ test…sekali interview fumble macam tu je. Tapi macam mana pon rezeki tu Allah bagi kene ingat. Mungkin ramai lagi candidate lagi power and memenuhi criteria.

#5. JANGAN KUTUK COMPANY LAMA 🤬

WHY DO YOU WANT TO LEAVE YOUR OLD COMPANY??…Selalu terlepas pandang pasal ni… company lama tak bagi increment..boss company lama tak bagus…bonus tak dapat…staff tak bagus…
Reflect balik yourself what did you enjoy the most pasal company lama..cerita je kebaikan kebaikan company lama…cakap je nak cari pengalaman baru…nak cari kawan baru…walaupon hakikat dia nak increment gaji.
FYI, setiap kali lompat syarikat anda boleh demand 30% to 50% salary increment…tapi janganlah sampai over market price.

#6. JANGAN LUPA FOLLOW UP 😉

Cara nak follow up ni banyak cara…hantar thank you note..hantar ucapan raya (kalau dekat dekat dgn festive season)…kalau tak dapat job tu pon atleast anda dapat grow circle kenalan anda. Seronok bila anda kenal ramai orang.

Let say kalau ada next oppoturnity diorang akan inform kita dulu. Aku dulu follow gila-gila hahaha konon nak tunjuk effort. Pening HR tu dengan aku.

#7. JANGAN LUPA AMBIL TAHU PASAL PERKS SYARIKAT.🤠

Kadang-kadang kita lupa waktu negotiations kita negotiate gaji je…jangan lupa ambil tahu pasal perks dan benefit. Macam annual leave, yearly increment, bonus2 syarikat, medical and dental allowance, replacement leave.

Soalan ni selalu wakil HR akan jawab. Perks syarikat ni walaupon nampak kecik tapi main peranan besar dalam pengendalian syarikat. Paling best aku dengar ialah syarikat menghantar staf pergi umrah dan buat caruman haji.

Satu lagi company event. Ada syarikat every month ajak pergi main bowling…PS4 dekat pantry…tournament pingpong lepas kerja…bukan setakat lepak mamak atau teh tarik session lepas kerja je.

Time ni la nak balas dendam secara baik dengan bos anda waktu main bowling,fifa ps4 or tournament pingpong. Tapi kalau kene tapau dengan bos tahan je la telinga semusim hahaha…

#8. JANGAN SELL SHORT OF YOURSELF🥰

Yang ini last sekali…kene main poker face sikit… HR akan adjust or lower down you punya demand. Jangan bagi discount banyak sangat bab gaji. Kalau discount banyak sangat nanti kerja pon tak happy.
Malas aku nak cerita bab ni panjang sangat. VALUE AND LOVE yourself.

Aku rasa ni jelah tips-tips yang aku rasa dapat memberi manfaat kepada calon- calon perkerja di luar sana.

Aku pon masih belajar. Dulu aku belajar nak pergi interview skarang aku belajar nak cari org untuk di interview.

Paling penting dekat sini be your ownself waktu interview tu. Kalau dapat job tu….be ready to work hard and work smart- bukan kerja macam lembu.


10 Tahun Menanti Zuriat, Suami Meninggal Sebelum Sempat Lihat Anak Dilahirkan. Bikin Ramai Sebak!

Ada pasangan suami isteri tidak perlu menanti terlalu lama kehadiran cahaya mata sebagai penyeri dalam keluarga. Namun ada juga pasangan suami isteri diberikan rezeki anak setelah bertahun-tahun lamanya menunggu.

Ini seperti mana perkongsian seorang wanita cekal yang dikenali sebagai Laila, berkongsi tentang secebis kisah hidupnya menerusi sebuah video yang dimuat naik di laman TikTok.

Laila ada menceritakan bahawa dia dan suaminya menunggu selama 10 tahun sebelum diberikan rezeki untuk mengandung.

Bagaimanapun dengan berbaki 3 bulan lagi untuk melahirkan anak, wanita ini sekali lagi diuji apabila suaminya pergi buat selama-lamanya tanpa sempat melihat anak yang dikandung selepas penantian yang begitu lama.

Kongsinya lagi bahawa sebelum ini Allahyarham suaminya sangat gembira setelah mengetahui dirinya mengandung namun takdir Allah dia pergi dahulu sebelum sempat melihat anak lelakinya yang bakal lahir tidak lama lagi setelah sekian lama menantikan saat bahagia itu.

Difahamkan, Allahyarham dikenali sebagai Mohd Ikram bin Bakri meninggal dunia ketika membantu proses pembersihan pascabanjir di Bukit Lanchong

Menjengah ke ruangan komen, rata-rata netizen turut berasa simpati dan bersedih dengan kisah yang dikongsi dan turut memberikan kata-kata semangat untuknya meneruskan kehidupan tanpa suami disisi.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Elak Makanan Bergula Jika Tak Mahu Gigi Anak Rosak. Ibu-Ibu Kena Mulakan Dari Awal!

Mungkin ada antara ibu bapa kurang mengambil berat akan hal penjagaan gigi kepada anak-anak. Sehinggakan  gigi anak-anak rosak teruk.

Peningkatan usia anak serta pengambilan pelbagai jenis makanan seperti makanan manis, jus, coklat, keropok dan sebagainya tanpa dikawal antara penyebab berlakunya masalah kerosakan gigi dikalangan kanak-kanak.

Makanan manis yang diambil oleh anak sejak kecil misalnya boleh menyebabkan masalah seperti gigi berlubang, mudah rapuh dan kehitaman serta menyebabkan bau mulut yang tidak menyenangkan.

Beberapa kali post saya sebelum ni..menekankan pilihan yang baik untuk anak-anak. Pilih susu yang baik, pilih makann yang baik
Cheat day tu ok laaa sekali sekala, tapi kalo hari-hari cheat day???

Mak ayah tak nak susah.. Malas nak berperang atau terpedaya dengan iklan- di kaca tv. Atau merasakan ilmu-ilmu parenting tak penting? Saya pun tak faham.

Ni saya sajikan, gigi pesakit saya. Baru 3 tahun. Gigi dah semuanya rosak!!! Semua ok!!!

Saya tanya mak dia, Kenapa teruk sangat rosak gigi??
Dia cakap sebab dia minum “kurmak@k@” dia tak nak susu lain.. dia tidur pun mesti nak kena minum kurma*^#% niii sehari 6 botol wajib!”

Post saya sebelum ni saya ada share kandungan gula dalam kurma$&@) (bukan nama sebenar). Gula yang banyak adalah bahaya untuk manusia. Tapi susah nk educate mak ayah. Kenapa suka beli benda tu??

Sebb ada kurma?? Sebab murah? Sebab anak suka??
Orang yang jual benda tu kadang hanya nak tarik pelanggan je.. Berapa percent kurma dia letak, kurma sendiri dah cukup manis
Tambah gula lagi?? Mana anak  tak ketagih gula??

Kesian anak ni.. hari-hari nangis sebab sakit gigi

“Tulaaa doktor..saya ingat nanti saya cuti ni nak bawak datang kat sini nak cabut gigi dia smua nii”

Nak dicabut semua??

Hmmm
Cuba awak pergi cabut sebatang?? Mc berapa hari?? Ni awak nak cabut semua gigi tu sekali gus?? Well done mother????

Banyak penyakit yang disebabkan oleh gula. Kesan anak sukar focus dalam task. Boleh lead to hyperactive disorder.

Anak boleh dapat kencing manis lebih awal. Malah ada pesakit saya ketagih gula. Mesti nak minum air gas. Budak baru umur 8 tahun…
Mak dia kerja restoran.. entahlaaa

Kadang masyarakat kita, kalau disajikan dgn iklan makanan sunnah
Diiktiraf rasulullah lagi, dari mekah, dalam alquran tanpa selidik tanpa dikaji mesti nak beli

Saya bukan anti makanan sunnah
Tapi bukan sekali saya jumpa dan melaporkan “mknan sunnah” ni ke pusat racun negara.. sekali ade steroid dan bahan terlarang…
Bukan sekali
Bukan sekali….

Kalau nak makan kurma gi la beli kurma! Kalau nak makan buah zaitun buah tin..  beli zaitun itself..
Kenapa nak dicampur adukkan ditambah perisa dan ditambah stabilizer dan dijadikan amalan??
Sebab… senang…
Dalam satu sudu ade 23 herba dan makann sunnah kan…
Hebat betul!!

Sekarang semuanya di hujung jari
Bukak cek, kalau tak tahu tanya
Kami kan ada
#kamisediamembantu

Oleh itu, amat penting untuk ibu bapa mendedahkan anak menggosok gigi sejak kecil secara teratur.

Beberapa teknik boleh dipraktikkan oleh ibu bapa untuk si kecil. Antaranya adalah:-

AJARKAN SEJAK KECIL

Membiasakan menggosok gigi pada anak akan lebih mudah jika anda melakukannya sejak kecil. Anda boleh membiasakan sejak anak belum tumbuh gigi lagi. Contohnya, setiap kali mahu mandi boleh gosokkan dengan kain basah atau berus gigi lembut.

MEMBIARKAN ANAK MEMILIH BERUS DAN UBAT GIGI SENDIRI

Untuk memupuk minat anak supaya mudah gosok gigi, beri peluang pada anak untuk memilih berus dan ubat giginya sendiri. Dengan pelbagai bentuk dan warna yang ada pasti anak-anak akan teruja dan secara tidak langsung lebih bersemangat untuk menggosok gigi.

JADIKAN WAKTU MENGGOSOK GIGI MENYERONOKKAN

Jelaskan pada anak kepentingan menggosok gigi adalah untuk mengelak kuman yang boleh melekat pada gigi. Jika tidak gosok, gigi akan sakit. Gunakan teknik penceritaan agar anak rasa seronok dan tidak takut untuk ke hospital bagi membuat pemeriksaan gigi secara berkala.

GOSOK GIGI BERSAMA

Mengajar anak untuk menggosok gigi tidak cukup dengan teori. Anak juga perlu tahu yang ibu bapanya turut melakukan hal yang sama. Untuk itu, tidak salahnya ibu bapa meluangkan masa menggosok gigi bersama anak. Dari situ anak akan faham yang aktiviti ini sangat penting untuk semua peringkat umur dan ibu bapa boleh menunjukkan cara yang betul untuk menggosok.


“Tok Ti Batuk Pun Comel.” Kemunculan Siti Nurhaliza Di Sepahtu Reunion Live 2022 Peminat Teruja Tengok!

Kemunculan penyanyi nombor satu negara, Dato’ Sri Siti Nurhaliza di Sepahtu Reunion Live 2022 pastinya membuatkan peminat teruja!

Semalam, ramai yang menyaksikan penyanyi kesayangan ramai itu berlakon di saluran Astro. Pastinya ia membuatkan peminat terhibur apabila amat jarang melihat anak kelahiran Kuala Lipis, Pahang ini berlakon.

Tok Tik memegang watak seorang kakak dengan nama Juwita yang melakukan pengorbanan untuk menjaga seorang adik setelah kematian kedua ibu bapanya. Namun kebahagiaan hidup bersama tidak lama apabila dia disahkan menghidap kanser hati. Adiknya (watak oleh Jeep Sepahtu) meninggal dunia ketika bekerja sempat mendermakan hati kepada kakaknya.

Walaupun genre komedi, namun garapan jalan cerita pengajaran dan elemen kesediahan ada, gelagat pelakon-pelakon sepahtu dan Tok Tik membuatkan peminat tidak kering gusi. Apa yang menarik perhatian adalah cara Tok Tik batuk akibat penyakit yang dialaminya.

Rata-rata di media sosial peminat berkongsi lakonan Tok Ti semalam. Dalam pada itu, menerusi Insta Storynya, Tok Ti mengucapkan terima kasih atas sokongan dan kerjasama team Sepahtu live. Serta memohoh maaf jika lakonannnya kurang berkesan. Namun katanya lagi, ia merupakan momen yang sangat bermakna dengan jalan cerita penuh pengajaran biarpun genre komedi.

Alhamdullillah, terima kasih buat semua yang dah menonton.. Maaf kalau ada kekurangan pada persembahan saya malam tadi, maklumla saya tak pandai berlakon .. Tq team #sepahtulive yang banyak bantu saya sepanjang latihan & live tadi.. Pengalaman yang sangat bermakna , dalam gelak tawa ada pengajarannya..

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Dah 44 hari Dia Ada Di Rumah, Tiba Tak Ada Satu Hari Rasa Sunyi Pulak.” Awal Luah Rindu, Tapi Jawapan Scha Buat Peminat Terkejut!

Kehidupan rumahtangga perlu saling lengkap melengkapi. Tidak perlu menjadi terlalu sempurna terima seadanya pasangan. Yang penting saling faham memahami antara satu sama lain.

Begitu juga kasih sayang seorang suami yang setia dan bertanggungjawab sentiasa menjadikan rumahtangga sentiasa harmoni.

Bagi pasangan bahagia dan sentiasa ceria, pengacara dan pelakon Awal Ashaari dan isterinya Scha Alyahya kehiduapan mereka sentiasa mencuri perhatian peminatnya termasuk anaknya Lara Alana.

Terbaharu, menerusi perkongsian Instagram Awal Ashaari meluahkan rasa rindu buat isterinya, Scha Alyahya yang kini telah mula bekerja seperti biasa setelah cuti berehat selepas melahirkan anak kedua mereka baru-baru ini.

Dah 44 hari dia ada kat rumah ni, tetiba takde satu hari rasa sunyi pulak. How are you doing mommy @schaalyahya

Dalam hantaran itu dibalas dengan nada gurauan oleh isterinya mengatakan sepanjang tempoh hamil berada di rumah.

WIN JAWAPAN SCHA!

Nyata pasangan ini tetap sweet walaupun sibuk menguruskan bayi yang baru lahir.

AWAL BANTU ISTERI JAGA ANAK DAN MASAK!

Dalam pada itu, beliau juga berkongsi gambar sedang memasak dan menjaga anak-anak sementara ketiadaan Scha dalam tempoh urusan bekerja.

RINDU MOMMY!

Rata-rata peminat kagum melihat Awal Ashaari tidak kekok menguruskan anak-anak terutama bayi kedua mereka.


‘Malam Lailatul Qadar Ramai Malaikat Turun Untuk Mengatur Segala Urusan Manusia.’ Ikuti Perkongsian Ustaz Ini.

Sesungguhnya bulan Ramadhan, bulan penuh berkah yang memiliki keistimewaan dan hikmah malam Lailatul Qadar. Malam Lailatul Qadar diceritakan oleh Allah dalam surat Al-Qadr ayat 1-5. Akan sangat disayangkan apabila kita melewati hikmah malam lailatul qadr.

“Dan tahukah kamu apakah malam kemuliaan itu? Malam kemuliaan itu lebih baik dari seribu bulan.” (QS. Al-Qadr ayat 2-3)

IKUTI PERKONGSIAN INI.

Petang ni saya nak share 1 rahsia besar.

Bila sebut Lailatul Qadar, orang akan ingat tentang malam yang lebih baik dari 1,000 bulan aje kan?

Sebenarnya ada 1 lagi benda besar malam Lailatul Qadar ni kalau you all semua nak tahu.

Malam tu para malaikat akan turun beramai-ramai untuk menentukan takdir semua manusia untuk setahun yang berikutnya.

Malaikat Jibril pun akan turun sama tau! Subhanallah.

Ini jelas dalam ayat ke 4 Surah Al-Qadar :

تَنَزّلُ الْمَلاَئِكَةُ وَالرُّوحُ فِيْهَا بِإِذْنِ رَبِّهِمْ مِنْ كُلِّ أَمْـرٍ﴿٤﴾

“Pada malam itu turun malaikat-malaikat dan malaikat Jibril dengan izin TuhanNya untuk mengatur segala urusan”.

Imam Ibn Hajar di dalam Fath al-Bari ada menyebut bahawa Imam An-Nawawi menyatakan bahawa malam itu dinamakan malam Al-Qadar kerana pada malam tersebut para malaikat menulis taqdir manusia sebagaimana yang disebutkan oleh para ulama. [Lihat: Fath al-Bari, 4/255]

Benda yang sama juga disebutkan oleh Imam An-Nawawi dalam kitabnya Al-Majmu’. [Lihat: al-Majmu’, 6/447]

So, inilah rahsia besar yang semua orang selalu terlepas pandang.

HAJAT

Kalau kita ada apa saja hajat yang kita betul-betul nak, banyakkan berdoa dan minta apa yang kita nak tu pada malam Lailatul Qadar.

Cumanya kita tak tahu bila malamnya kan? Tak dapat tidak, kita terpaksa la bangun pada setiap malam, terutamanya pada 10 malam yang terakhir.

Minta apa saja yang kita nak minta dengan Allah. Kata ulamak, apa yang akan terjadi setahun akan datang sebelum tibanya malam Lailatul Qadar yang berikutnya akan ditentukan pada malam tersebut.

Hajat peribadi tu masing-masing kena minta sendiri la kan.

Nak jadi jutawan? Nak jadi hartawan? Nak jadi dermawan? Nak jadi apa saja.. mintak.. mintak..

Tapi, cuba bayangkan kalau semua orang Islam di Malaysia ni bangun pada setiap malam untuk berdoa macam ni :

“Ya Allah, kami memohon dan merayu kepadaMu ya Allah. Tamatkan penderitaan kami rakyat Malaysia. Hapuskanlah wabak virus Corona.

Ya Allah, sembuhkanlah pesakit yang telah terjangkit. Lindungilah kami semua dari dijangkiti. Selamatkanlah kami semua rakyat Malaysia”.

Bayangkan kalau Perdana Menteri yang angkat tangan berdoa. Bayangkan kalau semua anggota menteri kabinet yang angkat tangan berdoa.

Bayangkan kalau semua ahli parlimen dan wakil rakyat angkat tangan berdoa. Bayangkan kalau semua ahli parti Perikatan Nasional dan Pakatan Harapan yang angkat tangan berdoa.

Kena pulak malam Lailatul Qadar. Fuhhhh…. mana tahu rezeki kita semua pada malam tu. Doa kita semua dimaqbulkan oleh Allah.

Dan taqdirnya Malaysia bersih sebersihnya dari wabak Covid-19 dengan serta-merta. MasyaAllah.

Mustahil ke? Dengan Allah, tak ada benda yang mustahil.

So, pakat-pakat share rahsia besar ni pada semua orang. Ini ikhtiar kita semua. Ini peluang kita semua.

Tinggal 7 malam saja lagi untuk kita mengharap taqdir yang lebih baik buat kita semua, sekurang-kurangnya untuk 1 tahun yang akan datang.

Kepada Allah kita meminta. Atas Allah terletak segalanya.


“Divorce’ Word Is Bad Because YOU Think It’s Bad.” Nasihat Jangan Sorok Perpisahan Pada Anak, Netizen Sokongan Pendirian Farah Lee.

Setiap pasangan yang berkahwin pastinya mahu ikatan perkahwinan yang dibina sentiasa bahagia dan berkekalan hingga ke syurga.

Namun mengekalkan kebahagiaan rumah tangga tidak semudah yang disangka. Ada yang bahagia dan ada juga kecundang.

Sebagai umat Islam, percaya kepada jodoh, ajal maut semuanya ditentu oleh Yang Maha Esa. Apa yang berlaku ada hikmah di sebalik setiap ujian yang kita lalui.

Instafamous, Farah Lee menerusi akaun Instagram miliknya berkongsi jawapan apabila ditanya soalan bagaimana menjelaskan kepada anak mengenai penceraian yang berlaku dalam keluarga.

Menurut Farah yang juga bekas isteri kepada pengacara Ally Iskandar, dia mengambil pendekatan berterus terang kepada anaknya bairpun anak masih kecil.

Saya bercerai 10 hari selepas ulang tahun kedua Maream. Oleh kerana kami menjadikannya rasmi secara profesional di pengadilan, jadi saya mempunyai masa untuk mempersiapkan diri, begitu juga Maream.

Saya katakan kepadanya, ibu bapanya bercerai kerana masalah tertentu yang sama sekali tidak berkaitan dengannya. Keputusan itu tidak ada kaitan dengan kehadirannya, tingkah lakunya, atau hanya dia.

Bahawa kedua ibu bapanya telah berusaha keras dan ini adalah keputusan terbaik untuk kita semua. Itu tidak kira bentuk keluarganya; jarak; kedua ibu bapanya akan selalu menyayanginya.

Anda fikir pada usia dua tahun, dia akan faham.? Tidak, dia tidak.
Tetapi saya tetap memberitahunya, kerana ‘perceraian’ adalah sebahagian dari dirinya dan dia ada HAK untuk mengetahui mengenainya.

Sekarang, dia sudah faham, dia bahkan menjelaskan kepada anak-anak usianya apa maksud perceraian.

Penceraian itu teruk sebab kita anggap begitu

Perkataan ‘Perceraian’ itu teruk kerana ANDA menganggapnya teruk.
Oleh itu, anda berusaha keras untuk menyembunyikannya dari anak anda. Anda membuat alasan, membuat cerita, paling teruk anda berbohong – supaya anak anda tidak tahu bahawa ibu bapa tidak lagi bersama – kerana anda tidak tahu bila masa yang tepat untuk memberitahu mereka, kerana bagi anda perceraian itu buruk – – BETUL.?

Beritahu mereka segera – atau sebelumnya – lebih baik libatkan mereka dalam perbincangan anda jika anda belum memutuskannya sehingga mereka merasa disertakan.

Mereka mempunyai hak untuk mengetahui (terlibat) kerana mereka adalah BAHAGIAN KELUARGA, dan keputusan itu mempengaruhi bentuk keluarga mereka.
Perkara berlaku.
Cara terbaik untuk menghadapinya adalah dengan mengetahuinya, bukan sebaliknya.

Dalam pada itu netizen menyokong cara dan pandangan Farah Lee dengan penjelasan sebegitu agar anak mengetahui bahawa penceraian bukan sesuatu yang bad atau teruk.

Penceraian juga jadi asbab rezeki melimpah ruah.

Keluarga: Penceraian bukan bermakna tiada lagi bahagia. Ia pastinya ada sinar yang lebih indah.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


6 Tahun Pertama Adalah Waktu Rumah Bersepah. Jangan Marah, Guna Peluang Ini Ajar Anak & Bonding Time Bersama!

Apabila melihat rumah bersepah, pasti ibu-ibu ‘naik hantu’. Apatah lagi jika baru sahaja mengemas. Lebih-lebih lagi kalau anda yang mempunyai anak ramai, bukan hanya seorang yang perlu diberi perhatian.

Bagi yang mempunyai anak kecil usia di bawah 6 tahun, perkara ini sudah menjadi kebiasaan. Tidak perlu rasa lelah atau penat untuk menguruskan anak-anak begini.

6 tahun pertama adalah waktu rumah bersepah. Jika anda ada ruang lebih, boleh sediakan ruang khas hanya untuk bermain.

6 tahun sahaja. Selepas itu lebih susah nak minta anak peluk apatah lagi ucapkan perkataan sayang. Anak dah malu.. Kerana pada masa itu anak sudah mempunyai akal..

Bila nak didik anak berkasih sayang? 6 tahun ke bawah.

Kesan daripada didikan 6 tahun ke bawah akan memberi kesan terhadap sosio emosi anak pada 7 tahun ke atas. ?

Don’t trust me, but trust the process.

Dari segi kajian, didikan 6 tahun kebawah dengan Banyak bermain dan bonding time bersama Ibubapa banyak memberi kesan terhadap sosio emosi anak.

Selari dengan pesanan Rasullullah S.A.W, 6 tahun ke bawah Baginda berpesan berkasih sayang dan menyayangi anak tanpa batas. Tidak boleh dipukul walaupun mereka melakukan kesalahan walaupun ATAS DASAR MENDIDIK.

Akhirnya, kesan terhadap sosio emosi anak, mereka akan rasa dekat dengan kita dan merasakan kita adalah orang yang menjadi pelindungnya serta dianggap teman tempat rujukannya.

Ini akan memberi kesan untuk jangka masa panjang ya. Ia akan Bermula 7 tahun sehingga DEWASA! USIA EMAS anak adalah 6 tahun kebawah!

Ada Ibu bapa datang berjumpa saya, mereka merasa kecewa dan kesal apabila anak lebih menuruti perintah atuk nenek berbanding kita Ibubapa mereka.

Cuba tanya diri kita semula. Kenapa anak memilih atuk nenek dia berbanding anda sebagai ibu bapa mereka?

Jadi mulai hari ini dan saat ini, tanam satu azam. Peluk anak, cium anak, ucapkan perkataan SAYANG, pandang anak dengan kasih sayang, Tahan marah dan genggam tangan daripada naik ke kulit anak.

Ucapkan yang baik-baik, kata kan yang baik-baik, nasihat yang baik sahaja sehingga anak berusia 7 tahun walaupun TERPAKSA ulang perkara yang sama 1001 kali. Anak baru hidup, jadi dengan siapa dia akan belajar kalau bukan dari orang tuanya?

6 tahun sahaja. 6 tahun sahaja wahai ibu bapa sekalian.
Objektif bukan untuk mendidik, tetapi berkasih sayang sambil mendidik dengan kasih sayang dan kasih sayang.

Hanya Kasih dan Sayang.

Idzmir Shahril
Paediatric Occupational Therapist

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Tupperware Cair Lagi Ke?”- Ibu Ni Terkejut, Sudah 2 Kali Kejadian Yang Sama & Kali Ni Memang Tragedi Oktober!

Tahap obses ibu-ibu dengan alatan hidang dan perkakasan dapur berjenama tertentu adakalanya boleh menimbulkan tanda tanya dan misteri dikalangan anak-anak malah suami juga.

Umpamanya produk berjenama Tupperware, hanya mereka pencinta jenama tersebut sahaja tahu nilainya meskipun kalau orang lain lihat macam biasa sahaja. Mereka memang sayang sangat malah bukan sedikit dibelinya, boleh penuh satu almari dijadikan koleksi.

Bila anak-anak dan suami sudah faham dengan minat si ibu, jangan sekali-kali hilangkan apatah lagi rosakkan barangan kesayangan mereka. Jika itu terjadi, jangan hairan boleh menjadi punca kemarahan dan kekecewaan.

Seperti perkongsian seorang ibu di Facebook bernama Subaina Muhammad yang menceritakan tragedi Ogos berlaku lagi pada bulan Oktober pula. Memang tragedi Oktober betul ya…

Menurutnya, ketika dia pulang dari kerja anak sulung perempuannya itu menyambut dengan senyuman manis namun ternyata ada udang di sebalik batu kerana ada sesuatu kejadian telah berlaku sehingga merosakkan bekas kesayangan ibunya.

Tragedi Oktober

Tragedi Oktober..
Akak balik sekolah, anak yang perempuan yang sulung sambut mak dengan senyuman paling manis harini.. sambil tu dia cakap.

“Mami, mami kena redha tau. Terima kenyataan..”

Maknya masih tak faham. Kalau benda tak baik tak kan nak tersenyum manis kan.. terus maknya soal siasat apa salah dia buat.

Sekali dia kata, ” Tupperware mami kan..”

Belum habis ayat, maknya terus dapat gambaran. “Tupperware cair lagi ke?”

Dia angguk ” lepas kukus pau, kakak sidai kain lepas tu masuk kelas online, terus lupa”

Bekas tu baru je apaknya ganti bulan lepas😭😭. Sebelum tu apaknya lupa juga, dah macam kapal ufo jadinya. Cepat-cepat dia cari ganti, sejuklah hati.

Jelasnya juga, bukan sahaja steamer rosak namun kualinya juga rosak akibat kecuain anak perempuannya itu. Dia juga sempat berseloroh agar bersepakat dengan ayah mereka untuk membeli steamer baharu.

Meninjau diruangan komen bermacam-macam cadangan dan nasihat diterima dan antaranya ada juga yang menyarankan agar diganti dengan pengukus elektrik agar tidak berulang insiden tersebut untuk kesekian kalinya.

“Guna pengukus elektrik je lah, sampai masa bunyi berdeting, auto off. Selamat pun selamat. X pe lah cair tupperware, mujur x jadi apa-apa. Kalau biar lebih lama, boleh jadi punca kebakaran pulak. Duit boleh cari, nyawa tiada ganti,” tulis Sabarina Baharom memberi cadangan.

“Pernah jadi kat saya..dua2 saya yg buat..tenggek pastu pergi buat kerja kat luar..siap tanya dlm diri lagi..rumah saperr yg masak hangit ni..rupanya dlm dapor sendiri yg huru hara..tapi tetap tak mengalah..nak beli lain jugak..,” kongsi Sury Honeyda

“Sy peminat tupperware jgk.hat ni xrasa nk beli.bkn kedekut duit ka apa.cuma takut jd gini.sedihlah kalau jd kejadian begini.mau berleter k anak atau suami.tu normal la kot.benda kita syg.sy phm perasaan puan.hihi.xpe nnti beli jenis lain.hihi,” ujar Jamaliah Che Din yang juga merupakan peminat jenama tersebut.

Jom turut serta bersama e-keluargagader Bonding Day #dirumahaje secara virtual untuk kita melancong ke Ripleys Believe It or Not Adventureland Genting Highlands! Bahkan  anda layak menerima 2 tiket Ripleys Believe It or Not Adventureland Genting Highlands secara PERCUMA untuk merasai sendiri pengalaman di sana.


Wanita Ini Amalkan Jus Campuran Buah-Buahan Setiap Hari. Kulit Gebu Macam Bayi

Apabila usia sudah menjejaki 30 an, kaum wanita haruslah berusaha untuk menjaga kecantikan kulit agar tidak tua sebelum waktunya. Di waktu ini, tidak dinafikan ramai wanita sudah kurang menjaga penampilan dan kulit kerana sibuk dengan kerjaya dan juga keluarga.

Namun harus diingat, tindakan anda itu akan menjadikan anda menyesal di kemudian hari. Mungkin anda akan terlihat lebih tua dari usia jika tidak bertindak dengan lebih awal.

Wanita ini berkongsikan petuanya menjaga penampilan diri dan kulit agar nampak sentiasa gebu.

Jika berbicara soal perasaan, rasa gembira itu tidak dapat digambarkan dengan kata-kata. Saya sangat-sangat bersyukur apabila dinobatkan sebagai juara.

Sejujurnya saya memang berharap untuk menang kerana sewaktu menyertai Nona Manis, saya terpaksa berbahagi masa disebabkan ketika itu saya menduduki peperiksaan akhir di universiti.

Jadi, kalau saya tak menang waktu itu maka usaha dan peng0rb4nan yang dilakukan memang tak berbaloi! Alhamdulillah, apabila kemenangan berada dalam genggaman, ia membuahkan hasil yang cukup membahagiakan.

Kehidupan saya berubah 360 darjah kerana saya memilih untuk mendalami bidang penyiaran dan bukannya lapangan undang-undang yang ditekuni kala di universiti.

Tidak kak. Peluang ini saya rebut memandangkan ada kekosongan. Saya juga perlu melalui tempoh percubaan selama tiga bulan bermula awal tahun ini. Alhamdulillah rezeki saya sudah ditentukan di sini dan saya dapat meneruskan tugas untuk tempoh setahun lagi.

Ya, saya cukup menghargai peluang yang diberi dan cuba untuk menikmatinya setiap saat. Walaupun tugas ini memenatkan sementelahan kerja tidak mengikut masa, masuk 9.00 pagi dan pulang sekitar jam 10.00 atau 11.00 malam (bergantung pada kerja yang perlu dilunaskan), namun saya puas. Saya berpeluang mempelajari pelbagai aspek penyiaran seperti suntingan, menyediakan skrip dan mengendalikan sebuah rancangan yang menjadi tumpuan sebahagian besar wanita di Malaysia.

Daripada segi pengacaraan, sudah tentu saya enjoy! Dan saya percaya jika ada minat, kita mampu memperbaiki kehidupan kita ke tahap yang boleh dibanggakan. Untuk terus berjaya dalam bidang ini, saya hanya mampu tawarkan kecintaan dan kemampuan saya sahaja, yang lain terserah kepada Allah SWT.

Masih muda dan memiliki kulit mulus dan cerah. Adakah anda berusaha keras untuk itu?

Saya tidak perlu bersusah-payah untuk memiliki kulit anjal dan gebu memandangkan usia masih muda remaja, hahaha… Sebenarnya tidak juga kak sebab kulit saya sering berdepan dengan masalah jerawat.

Apabila mengendalikan rancangan, bermekap itu wajib bagi saya. Jadi, kulit saya perlu dibiasakan dengan penggunaan mekap saban hari. Walau gebu dan cerah, namun saya perlu menjaganya sejak usia muda.

Apa petua kecantikan yang diamalkan? Mungkin ada petua yang diturunkan oleh ahli keluarga misalnya?

Saya memiliki kulit sensitif maka penjagaannya juga memerlukan kesungguhan. Saya lebih suka menggunakan bahan-bahan semula jadi untuk memelihara kesihatan kulit saya. Kalau boleh buat sendiri, saya buat misalnya pupur muka yang dihasilkan daripada madu. Produk cantik yang digunakan perlulah sesuai dengan jenis kulit saya dan masalah kulit yang mahu diatasi.

Selain itu, saya amalkan pengambilan jus tomato yang dikisar bersama buah-buahan seperti epal atau sayuran seperti lobak. Petua ini saya dapat daripada kakak saya, Umairah. Kulit dia memang cantik, macam kulit bayi.

Kini saya amalkan pengambilan jus ini sekurang-kurangnya empat kali seminggu. Saya minum jus tomato sebelum ke tempat kerja. Ia bagus untuk detoks sekali gus mencantikkan kulit kita.

Bagaimana dengan penjagaan kulit?
Bagi memastikan kulit pada tahap terbaik, saya sentiasa pastikan solekan dibersihkan sebelum masuk tidur. Penat macam mana sekalipun, utin membersihkan sisa solekan perlu dilakukan.

Memandangkan kulit saya jenis bermasalah maka saya perlu menggunakan makeup remover daripada jenis berminyak kerana ia cukup efisien untuk menanggalkan solekan, kemudian barulah saya cuci muka menggunakan facial foam, lalu dioleskan dengan penyegar dan pelembap. Selain itu, saya tidak pernah lupa menyapukan krim tabir suria sebelum keluar rumah.

Bagaimana dengan penjagaan rambut memandangkan berhijab?
Walau berhijab, rambut tetap saya jaga biar berbau harum dan terurus. Saya cuci rambut selang dua hari sekali, itu pun paling lama ya! Saya juga amalkan mencuci rambut pada waktu petang atau malam (sekitar jam 6.00 petang dan ke atas). Ini kerana jika saya cuci pada waktu tengah hari misalnya, rambut saya jadi kering dan mengerbang.

Saya tak sukalah! Saya juga elakkan menyikat rambut ketika mahu mengeringkannya kerana dikhuatiri ia akan menyebabkan kutikel pecah seterusnya membuat rambut rosak.

Saya turut menyapukan minyak Argan tulen pada helaian rambut bagi memastikan kelembapan dapat dikekalkan. Jika ada masa, saya buat sendiri masker rambut daripada campuran mayonis dan madu sementelah saya bukan jenis yang pergi ke salun.

Cantik itu seharusnya. Cantik secara keseluruhan iaitu luaran dan dalaman. Definisi cantik yang kita faham adalah cantik luaran yang dapat dilihat dengan mata kasar. Bagi saya, cantik merangkumi ciri dalaman misalnya cara kita bercakap dengan orang dan bagaimana kita membawa diri.

Sumber: myinfomaya


“Selepas 35 Tahun, Bertemu Jua Pemilik Tulang Rusuk.” Mas Kahwin Senaskhah Al-Quran, Heliza Helmi Selamat Bergelar Isteri

Memulakan tahun baru 2022 dengan status sebagai seorang isteri. Itu berita gembira darie selebriti dan juga aktivis kemanusiaan, Heliza atau nama sebenarnya Nur Heliza Helmi.

Dia melangsungkan pernikahan dengan Founder dan Presiden AUF BMZ iaitu Dato’ Sri Mahadi Badrul Zaman atau lebih dikenali sebagai Dato’ Sri Mahadi BZ.

Majlis pernikahan dilakukan secara ringkas di Masjid Tuanku Zainal Abidin, Putrajaya yang dihadiri ahli keluarga terdekat sahaja.

Dengan sekali lafaz, Heliza sah bergelar isteri kepada Dato’ Sri Mahdi. Dalam majlis tersebut, Heliza menerima mas kahwin berupa sebentuk cincin dan senaskhah al-Quran.

Pasangan pengantin diraikan bersama ahli keluarga dan kenalan terdekat di Lanai Asmara, Putrajaya.

Berita perkahwinan Heliza dan Mahadi dikongsi oleh forographer terkenal Aqoimran menerusi laman Instagramnya.

Tidak ketinggalan, rakan terdekat pasangan ini turut berkongsi berita gembira tersebut. Ini termasuklah pendakwah terkenal, Prof. Madya Datuk Dr. Mohd Izhar Ariff Mohd Kashim di laman Instagramnya.

“TAHNIAH KEDUA ADINDA SAYA Mahadi dan Heliza Helmi kerana hari ini kalian telah disatukan debgan izin Allah.. Syukur kepada Allah setelah sekian lama saya menyimpan rahsia kalian…  Maaf tak dalat hadir hari ini kerana berada di kuar kawasan… Esok kita jumpa ye..”

Menerusi hantaran video menerusi Instagram Story, jurufoto Aqo Imran, Heliza mengakui berdebar sebelum acara akad nikah dijalankan.

“Berdebar-debar. Perasaannya nak semua orang doakan yang terbaik,” katanya ringkas.

Tampil menawan pakai busana pengantin putih…persis seorang puteri, penampilan Heliza cukup menawan. Turut sama mengringi pengantin baru ini adalah ahli keluarganya yang tampil sedondon rona merah jambu.


6 Tahun Pertama Waktu Rumah Bersepah. Jangan Marah, Guna Peluang Ini Ajar Anak & Bonding Time Bersama!

Apabila melihat rumah bersepah, pasti ibu-ibu ‘naik hantu’. Apatah lagi jika baru saya mengemas. Bagi yang mempunyai anak kecil usia di bawah 6 tahun, perkara ini sudah menjadi kebiasaan.

6 tahun pertama adalah waktu rumah bersepah. Jika anda ada ruang lebih, boleh sediakan ruang khas hanya untuk bermain.

6 tahun sahaja. Selepas itu lebih susah nak minta anak peluk apatah lagi ucapkan perkataan sayang. Anak dah malu.. Kerana pada masa itu anak sudah mempunyai akal..

Bila nak didik anak berkasih sayang? 6 tahun ke bawah.

Kesan daripada didikan 6 tahun ke bawah akan memberi kesan terhadap sosio emosi anak pada 7 tahun ke atas. ?

Don’t trust me, but trust the process.

Dari segi kajian, didikan 6 tahun kebawah dengan Banyak bermain dan bonding time bersama Ibubapa banyak memberi kesan terhadap sosio emosi anak.

Selari dengan pesanan Rasullullah S.A.W, 6 tahun ke bawah Baginda berpesan berkasih sayang dan menyayangi anak tanpa batas. Tidak boleh dipukul walaupun mereka melakukan kesalahan walaupun ATAS DASAR MENDIDIK.

Akhirnya, kesan terhadap sosio emosi anak, mereka akan rasa dekat dengan kita dan merasakan kita adalah orang yang menjadi pelindungnya serta dianggap teman tempat rujukannya.

Ini akan memberi kesan untuk jangka masa panjang ya. Ia akan Bermula 7 tahun sehingga DEWASA! USIA EMAS anak adalah 6 tahun kebawah!

Ada Ibu bapa datang berjumpa saya, mereka merasa kecewa dan kesal apabila anak lebih menuruti perintah atuk nenek berbanding kita Ibubapa mereka.

Cuba tanya diri kita semula. Kenapa anak memilih atuk nenek dia berbanding anda sebagai ibu bapa mereka?

Jadi mulai hari ini dan saat ini, tanam satu azam. Peluk anak, cium anak, ucapkan perkataan SAYANG, pandang anak dengan kasih sayang, Tahan marah dan genggam tangan daripada naik ke kulit anak.

Ucapkan yang baik-baik, kata kan yang baik-baik, nasihat yang baik sahaja sehingga anak berusia 7 tahun walaupun TERPAKSA ulang perkara yang sama 1001 kali. Anak baru hidup, jadi dengan siapa dia akan belajar kalau bukan dari orang tuanya?

6 tahun sahaja. 6 tahun sahaja wahai ibu bapa sekalian.
Objektif bukan untuk mendidik, tetapi berkasih sayang sambil mendidik dengan kasih sayang dan kasih sayang.

Hanya Kasih dan Sayang.

Idzmir Shahril
Paediatric Occupational Therapist

Fb : Idzmir Kids Hub


“Akhirnya, Selepas Lima Tahun. Alhamdulillah.” Hannah Delisha Selamat Bernikah Dengan Jejaka Pilihan Hati!

Dalam diam , pelakon cantik manis Hannah Delisha selamat diijabkabulkan dengan lelaki pilihan hatinya. Berita gembira tersebut dikongsikan pelakon berkenaan di laman instagramnya sebentar tadi.

Demikian kapsyen yang dimuat naik oleh Hannah disamping dua keping gambar bersama suami selepas selamat diijabkabulkan.

Hannah mengucapkan syukur selepas lima tahun penantian dia sah bergelar isteri kepada jejaka dikenali sebagai Imam Shah.

Dalam masa yang sama, suaminya juga turut berkongsi gambar semasa bernikah dan menyarung cincin sebagai bukti sah bergelar pasangan suami dan isteri.


“Setiap Anak Tu Berbeza, Tiada SOP Tepat Untuk Semua Anak” Nasihat Bapa Ini Ada Betulnya

Bergelar ibu bapa memang memerlukan kita mencari ilmu keibubapaan. Namun ia bukan bermakna setiap apa yang kita pelajari itu mesti di guna pakai dalam mendidik dan membesarkan anak-anak.

Ini kerana setiap anak itu berbeza dan memerlukan pelbagai kaedah pendekatan yang berlainan.

Menurut perkongsian Muhammad Noor Zakaria atau lebih dikenali sebagai Pak Cik Bakar Baharom di facebook beliau, tiada SOP (Standard Operating Procedure) atau dengan kata lain petunjuk langkah demi langkah yang tepat dan sesuai untuk semua anak.

Walaupun sudah ada 10 orang anak tetapi percayalah perangai dan karektor mereka berbeza-beza.

Jadi, ibu ayah jangan terlalu stres dalam membesarkan anak-anak. Perlu juga fikirkan kesihatan mental sendiri kerana ibu bapa yang bahagia pasti akan melahirkan anak-anak yang bahagia juga.

Ini yang mdno pelajari selama 6 tahun ni( dan masih belajar )

1. True love memang wujud. Cinta kita kat anak-anak kita. anak anak pun sayang kita tapi bukan true love. Depa sayang kita sebab kita bela depa dari lahir. Kalau depa dibela oleh jiran dari lahir. Tentu-tentu depa sayang jiran tu. Tapi kita tak. Dari moment urine pregnancy test positive kita dah sayang dah depa tanpa tengok pun muka depa lagi. Yes, our love. Is true love .

2. Monkey see monkey do. Mmg betul yang ni. Jadi parents memang kena sejuta kali hati-hati.

Anak-anak dok perati & absorb. Anak tu reflection kita.

Ilham once said
“Eii daddy ni, melampauu.!”

3.Tidor waktu baby tido adalah advice yng salah. Sebenarnya waktu baby tido, kau buatlah apa yng menggembirakan hati kau. Jangan ikut advice tu. Nanti kau stress sebab kau sebenarnye perlukan aiskrim & air gas pepsi 1 tin.

4. Dengar, baca boleh, percaya dan praktiskan jangan, tapis dolu. ( termasuk lah posting aku ni )
Sebagai parents, tentu-tentu kita akan dihujani pelbagai advice dari parenting gurus. Dengar dan hargai..nak percaya dan praktis.? you do you okay.?

5. Every child is different. So tak ada SOP yang tepat dan fit untuk semua anak. 10 anak 10 la jugak perangai dan peel kan.

6. Your mental health is important. Jangan acah perfect parent sampai merosak diri sebab percayalah, anak-anak bahagia bila parent dia waras. Agak-agak nak sewel dah. Stop. pegi enjoy me time 15 minute ,do whatever makes you happy. Then come back dengan performance yang lebih mantap. Ingat, happy daddy, happy kids. Gitu equation dia. Kalau tak..masuk front page harian metro la korang..

7. Kau Struggle? Tapi jiran-jiran, kawan-kawan tenang dalam parenting? Anak-anak orang lain dengar cakap sedangkan urat leher kau tegang-tegang nak suruh anak mandi?
Percayalah dorang pun sebenarnye stress dan dorang rasa kau pulak yang best.
Semua kita struggle tapi kita semua propa depan orang. So chill. Kita semua senasib okey.

8. Above all, yang paling mustahak adalah kita sayang diri sendiri dan kita tau kita sayang anak-anak kita. Anak-anak kita sayang kita. Sihat tubuh badan. Yang lain-lain tu nanti-nanti kita fikir.

Okay tak parenting tips ni?


Ini Khasiat Surah Al-Ikhlas Yang Kita Kena Alert. Ayat Yang Ringkas Tetapi Luar Biasa Manfaatnya!

Al-Quran merupakan panduan dan petunjuk kepada setiap muslim. Hebatnya lagi, dapat memberikan kebaikan bagi mereka yang rutin membacanya.

Mungkin kita sering mendengar bahawa membaca Al Quran berfaedah untuk kesihatan mental, emosi, spiritual, dan fizikal. Begitu juga dengan surah Al-Ikhlas. Biarpun ayat yang pendek dan ringkas tetapi maafaatnya luar biasa.

Ikuti perkongsiannya.

“Khasiat Surah Al-Ikhlas”
1 -Tercapai Setiap Hajat
Bacalah Surah Al-Ikhlaṣ 1,000 kali selepas solat Subuh dan Maghrib, berdoalah minta apa yang dihajati, Allah akan mengabulkan semua yang dimaksudkan.
2 – Penawar Penyakit
Apabila kita membaca Surah Al-Ikhlas 3 X selepas setiap solat fardu, kita mengubati diri kita sendiri. Daripada Abu Hurairah; Rasululllah SAW bersabda: “Surah Al Ikhlas adalah penawar segala penyakit (Rohani / Jasmani).” (HR: Ibnu Majah r.a.)
3 – Menghindari Kesukaran
a – Jika dibaca 3 surah ini – Al-Ikhlas, Al-Falaq dan An-Nas pagi dan petang, nescaya tidak mengalami apa-apa kesusahan.
b -Bacalah Surah Al-Ikhlas 3 X sebelum terbit matahari dan 3 X selepas terbenam matahari. Allah selamatkan dari segala kejahatan.
4 – Menundukkan Orang Zalim
Bacalah Surah Al-Ikhlaṣ 1,000 kali selepas solat fardhu, kemudian bacalah doa berikut;
“Sesungguhnya daku menguasakan roh surah ini, panas dan sejuk, kepada roh…. (sebutlah nama orang berkenaan) yang zalim itu.”
InsyaAllah berhasil.
5 – Dijauhkan Dari Ketamakan Orang Lain
a – Bacalah lafaz ‘YA SHAMAD’ 133 kali setiap hari secara. InsyaAllah, akan selamatlah kita dari maksud jahat orang-orang yang rakus lagi aniaya.
b – Bacalah lafal ‘YA SHAMAD’ 40 kali setiap hari. InsyaAllah selama hayat masih dikandung badan kita selalu selamat dari maksud jahat orang-orang yang rakus.
6 – Mengurangkan Rasa Lapar dan Dahaga
Bagi menghindari perasaan lapar dan haus, terutama orang yang dalam bermusafir atau ditempat yang jauh dari keramaian dan sukar dapat air atau makanan, maka bacalah Surah Al-Ikhlas dan dikuti lafaz ‘YA SHAMAD’ sebanyak-sebanyaknya. InsyaAllah rasa payah, letih, dahaga dan lapar akan sirna dengan sendirinya, sehingga badan kuat untuk meneruskan tujuan.

7 – Menghindarkan Dari Segala Bala Bencana.
Baca Surah Al-Ikhlas ini 1,000 kali pada waktu antara solat Maghrib dan Isyak. Berkat dari bacaan ini, InsyaAllah semua bala bencana dan mara bahaya akan terhindar.
8 – Beroleh Kebaikan Dunia dan Akhirat
Bacalah Surah Al-Ikhlas selepas selesai solat fardhu sebagai amalan harian. InsyaAllah berkat surah Al-Ikhlas yang kita baca itu, kita akan mendapatkan kebaikan di dunia dan akhirat.
9 – Terhindar Dari Fitnah Dan Siksa Kubur.
Bacalah Surah Al-Ikhlas pada orang yang sedang sakit. Seandainya orang sakit itu meninggal pada hari itu juga, maka InsyaAllah dia akan diselamatkan dari segala fitnah kubur.
10 – Pelbagai Guna
Dawamkan 100 kali setiap hari sehabis solat Maghrib tanpa batas waktu… InsyaAllah banyak manfaatnya, antaranya adalah :
– sebagai benteng/pagar diri
– sebagai suplemen/vitamin lahir/batin (sehat jiwa raga jauh dari penyakit apapun)
– anti sihir/santau
– mahabbah
– murah rezeki
– perubatan
– membuka hijab
– perlindungan dari zina
– bersih dan sucikan hati kita.
Kita telah lihat betapa besarnya fadhilat dan kelebihan orang yang membaca Surah Al-Ikhlas ini. Khasiat yang telah disebut di atas cukup berguna untuk bekalan hidup, baik untuk suatu hajat atau untuk perisai badan agar sihat wal afiat dan terhindar dari sebarang gangguan. Hadiah yang begitu banyak dan pahala yang besar diberikan Allah SWT kepada mereka yang membiasakan membaca surah Al-Ikhlas secara istiqamah.
Namun begitu, kita tidak seharusnya hanya memikirkan ganjaran tersebut kerana ia merupakan kehendak Allah SWT bagi sesiapa sahaja yang dikehendakiNya. Dengan membaca Surah Al-Ikhlas adalah merupakan kecintaan kita kepada Al Quran dan sunnah Rasulullah SAW. Maka marilah kita mempraktik dan memperbanyakkan membaca surah ini secara konsisten.
Alhamdulillah

Kredit: Pakar Diari Hati


Giliran Balik Raya Ihsan Suami Kepada Isteri Tapi Cuba Lihat Konsep Insan Isteri Pula. Deep Perkongsian Ni.

Tidak dinafikan akan akan isu suami isteri berebut atau bergilir pulang ke kampung halaman untuk berhari raya. Namun hakikatnya dalam Islam sebenarnya tidak timbul isu ini.

Ia terjadi disebabkan segala keputusan terletak pada tangan suami sebagai ketua dan pemimpin dalam keluarga, manakala isteri pula wajib menurut kata apa sahaja keputusan suami.

Namun dalam pada itu, seorang suami itu harus fahami konsep ihsan isteri kepadanya sepanjang mereka hidup bersama dalam suasana bahagia.

Bukan hanya semata hal giliran hari raya, masing-masing bermasam muka, tetapi haruslah ada tolak ansur daripada suami. Inilah yang dinamakan saling melengkapi dan tolak ansur dalam rumah tangga.

Ikuti perkongsian lelaki ini Firdaus Shakirin dilaman facebooknya.

“Tahun ni rumah suami, tahun depan rumah isteri…”

Giliran balik raya…

Kebiasaannya setiap kali nak raya, maka akan keluarlah posting2 tentang giliran balik raya…

“Giliran balik raya ni sebenarnya adalah sesuatu yg tak wujud dan ianya atas konsep ihsan seorang suami kpd isteri…”katanya…

Betul, tepat, konsep ihsan, jadi suami xwajib ikut kehendak isteri utk beraya di kg isteri…so,

“Tahun ni rumah suami, tahun depan rumah suami, tahun 2021 rumah suami, tahun 2099 rumah suami”

Mari kita tgok beberapa konsep ihsan isteri dlm rumahtangga kita…

Isteri wajib x buat keje2 rumah? Tak wajib, tp disebabkan dia nk jadi isteri yg baik, dia faham yg suami dia letih mencari rezeki, dia faham yg suami dia xde masa utk buat, maka dia buat…tugas isteri hanyalah melayani suami sahaja, ini kewajipan dia, bukan keje2 rumah…ini ihsan isteri ke atas seorang suami..

Isteri wajib bekerja x? Tak wajib…tempat isteri sepatutnya dimana? Dirumah…jadi kenapa isteri bekerja? Menolong membantu meringankan beban suami dlm menguruskan rumahtangga…meringankan beban, bukannya mengambil alih beban…ada x isteri tolong bayar bil utiliti tiap2 bulan? ada x isteri kongsi bayar ansuran rumah, ansuran kereta? ada, dan bilamana dia buat smua tu, dia tolong bayar, itu ihsan isteri ke atas seorang suami…klu suami dia mampu, dia xperlu utk buat smua tu…dia hanya duduk dirumah tgok samarinda…

Isteri ada hak tak ke atas duit gajinya? Ada, hak sepenuhnya, hak total…suami boleh guna duit isteri x? Klu isteri izinkan dan redha, boleh…klu dia tak izinkan, dan tak redha, xbleh…ada x isteri beli brg dapur dgn duit dia sendiri? bli baju dgn duit dia sendiri? bli ubat dgn duit dia sendiri? Ada…ganti tak duit2 yg isteri belanjakan tu? Kena ganti sbb menyediakan makan minum, pakaian dan perubatan itu tugas suami…isteri rela dan redha guna duit dia utk bli brg2 dapur, pakaian, perubatan atas asbab ihsan isteri ke atas seorang suami…

Isteri wajib x jaga org tua suami? Tak wajib…klu dia jaga dikira apa? Ihsan…kewajipan menjaga org tua suami itu terletak dibahu suami dan adik beradiknya…abg suami, kakak suami, adik suami, ini smua adalah anak dan sebagai anak mereka perlu berbakti kpd org tua mereka…kenapa isteri jaga org tua kita? Sebab kita xbleh nk jaga, kita kena kluar bekerja…maka satu lagi konsep ihsan isteri ke atas seorang suami…

Setiap hari, setiap minggu, setiap bulan, berlambak2 ihsan seorang isteri kpd seorang suami dan seorang isteri memerlukan ihsan seorang suami hanya 2 KALI SETAHUN, iaitu pada Hari Raya Aidilfitri & Hari Raya Aidiladha…

Itupun selang2, bukan setiap tahun dapat balik beraya rumah org tuanya…

Ihsan seorang isteri tu cukup byk kpd seorang suami, makanya, cubalah bersikap adil dgn meletakkan sesuatu itu kena pd tempatnya…klu dipersetujui tahun ni rumah kita, maka hormatilah persetujuan itu dan tahun depan rumah dia plak…jgn tiba2 berdalih, bagi alasan, cuba utk tidak balik ke rumah org tuanya…

Suami yg sedar akan apa yg isterinya dah buat utk dirinya, dia akan ikut giliran seperti yg dah dipersetujui bersama…bersikap adil dan berihsan kpd si isteri…

Dia bukan anak yatim piatu, dia pun ada mak bapak dan dia pun nak beraya dgn mak bapak dia selagi mak bapak dia masih hidup…Faham deh?

Nota kaki : Tu la, dulu org suh kawin jiran sebelah, xmau…nk jgak org jauh2 sbb nk ada feel ‘balik kampung’ konon…nah, padan muka…hehe ???


Jangan Sekali-Kali Berfikir Panjang Untuk Menggembirakan Isteri. Walaupun Penat, Tapi Bila Isteri Itu Bahagia. Pasti Keluarga Pun Bahagia

Lumrah dalam berumahtangga, jika mahu aman dan bahagia kena ada sifat  memberi dan menerima antara suami dan isteri. Takkan sepanjang masa isteri sahaja yang nak jaga hati suami. Suami pun perlulah jaga hati isteri dengan cara menggembirakan isteri. Betul tak?

Pasangan yang adalah dua orang individu dengan karakter berbeza yang komited untuk menyayangi satu sama lain. Mereka  cakna akan perbezaan antara satu sama lain, namun tidak menjadikan itu satu benteng untuk melayari alam rumah tangga yang bahagia.

Kerjasama, komunikasi antara satu sama lain, saling menghargai dan berterima kasih pada pasangan atas apa yang mereka lakukan. Itu antara resipi untuk rumah tangga kekal aman.

Isteri adalah amanah yang paling bernilai di dalam sesebuah rumah tangga. Justeru, pendamping yang setia itu tidak akan culas dalam menjalankan tanggungjawabnya dalam apa juga keadaan sekalipun.

Isteri saya seorang superwomen ! Setiap inci rumah dia dah kemaskan dan sediakan untuk hari raya tahun ini. Saya tak dapat nak bantu sikit pun. Masa di rumah terlalu singkat kerana kerja. Dia yang handle semua.

Ini antara sebab kenapa bila dia nyatakan hasrat nak apa-apa di lazada atau melalui PS, saya jarang tolak. Sebab saya tau minat dan semangat dia tu memang tinggi.

Bayangkanlah yang kelabu tu semua wallpaper. Rumah kami ada masalah kulat di cat dinding. Yang putih-putih tu. Memang tak selesai dari masa kami mula duduk sini. Akhirnya terpaksa pasang wallpaper semua. Isteri saya lah seorang diri pasang berperingkat semasa saya bekerja. Bila saya pulang, masa dia akan dihabiskan dengan saya. Mood kerja dia datang bila saya takde je.

Kadang-kala ramai yang kata dia beruntung kerana ada suami seperti saya melalui apa yang saya tuliskan dalam artikel-artikel saya. Tetapi inilah sebab utamanya kenapa saya layan isteri saya setinggi yang boleh, kerana dia melayan saya sehebat ini.

Dalam perhubungan, ada yang memberi, ada yang menerima. Berilah dan berilah dahulu. Jangan putus asa. Sampai satu masa nanti, anda akan menerimanya semula.

Sekarang dia dalam kepenatan ditambah dengan selsema pulak. Saya suruh dia tidur dan silent telefon. Balik kerja nanti saya nak kena urut bagi dia lega sikit.

Walaupun dia penat, tapi inilah contoh bila isteri itu bahagia. Pasti keluarga pun bahagia. Jadi, jangan sekali-kali berfikir panjang untuk menggembirakan isteri. Kerana kita sekeluarga yang akan dapat manfaatnya.

Korang dah siap kemas rumah? Mood raya dah sampai ke belum?

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.


Anak Asyik Gosok Mata Dan Baca Buku Dekat Antara 9 Tanda Anak Kena Jumpa Optometris. Take Note Ibu Ayah!

Ramai ibu bapa cakna dengan kesihatan anak, namun tidak semua peka dengan deria penglihatan anak.

Hal ini nampak biasa saja tapi sebenarnya ia memberi kesan kepada aktiviti dan perkembangan anak itu.

Apabila penglihatan anak terjejas, ia secara tidak langsung fokus kepada pembelajaran anak.

Hakikatnya ini yang perlu ibu ayah tahu, sebagaimana yang dinyatakan oleh puan Maryam Jamadi yang merupakan terapi Paediatric Occupational Therapist yang aktif di media sosial berkongsi ilmu bagi membantu kanak-kanak yang mempunyai keperluan dan kelainan yang berbeza. Bagi yang merasakan  anak mempunyai kelainan terhadap perkembangan, ibubapa boleh rujuk ke Occupational Therapy.

Masalah visual boleh menjadi penyebab kelewatan perkembangan anak.

“Boleh tolong check mata anak saya, dia suka menjeling bila nak fokus sesuatu”

Sebenarnya sudah hampir setahun saya perasan kadang-kadang Eva lihat sesuatu guna ekor mata kiri, lagi-lagi semasa menonton TV ataupun aktiviti di atas meja yang memerlukan fokus.

Lama tangguh nak bawa Eva check mata sampailah masa akhir bulan Mei hari itu, cermin mata saya bengkok disebabkan anak kedua saya.

Mujurlah kedai cermin mata dibuka semasa PKP, alang-alang bawa Eva sekali check mata. Untuk pengetahuan, seawal anak umur 2 tahun mak ayah dah boleh buat pemeriksaan mata.

Bila visual anak ada masalah, ia boleh jadi punca terbesar kelewatan perkembangan anak terutamanya skil motor halus dan seterusnya masalah pembelajaran. Kerana,

80% pembelajaran anak bergantung kepada perkembangan visual.

Banyak juga kes masalah perkembangan yang melibatkan anak normal atau anak Autisme, ADHD dan lain-lain yang saya minta mak ayah rujuk pegawai optometris untuk periksa tahap visual anak.

Sekiranya ada masalah visual, perlu lakukan terapi penglihatan dahulu baru akan nampak peningkatan dalam perkembangan anak.

Ada juga kes yang bila anak pakai cermin mata, baru skil menulis dan pembelajaran anak di sekolah meningkat.

Bawa jumpa Optometris jika anak ada ciri-ciri ini.

Mak ayah sekalian,

Jika perasan anak ada ciri-ciri ini disarankan bawa anak periksa mata dengan optometris bertauliah:

1. Terlalu sensitif dengan cahaya (dalam atau luar rumah)

2. Mengelak atau tidak suka aktiviti mewarna, puzzle atau yang memerlukan fokus mendalam (cari perbezaan 2 gambar, cari barang, maze dll)

3. Mata anak tidak selari kanan dan kiri.

4. Membaca buku terlalu dekat.

5. Buat mata sepet bila melihat sesuatu.

6. Kerap menggosokkan mata.

7. Gerakkan biji mata ke dalam dan keluar.

8. Memusingkan kepala bila cuba fokus sesuatu.

9. Nampak resah bila cuba fokus.

Saya memakai cermin mata sejak umur 11 tahun, selama pakai cermin mata banyak juga pengalaman pakai cermin mata yang tidak serasi dengan mata saya. Ada yang power tinggi sangatlah, terang sangatlah sampai buat saya pening kepala.

Tapi sejak saya belajar di UiTM, Fakulti Sains Kesihatan, baru saya tahu kewujudan bidang optometri. Rupa-rupanya berbelas tahun saya pakai cermin mata, tidak pernah lakukan pemeriksaan mata menyeluruh dan buat cermin mata pun di kedai asal boleh. Saya syak, bukan diperiksa oleh Pegawai Optometris bertauliah.

Pernah juga beberapa tahun pakai contact lens, main pakai sahaja tanpa periksa kondisi mata. Bila saya buat pemeriksaan mata di Klinik Optometri UiTM, dapat tahu kondisi mata saya tidak berapa baik dan perlu cuti pakai contact lens beberapa bulan.
Sudahnya, sehingga sekarang saya jarang pakai contact lens. Tapi alhamdulillah kondisi mata saya dah baik dan dah boleh pakai contact lens semula (jika mahu ).

Yang menariknya, sejak saya periksa mata dan pakai cermin mata dari Klinik Optometri UiTM Puncak Alam 9 tahun lepas, sehingga kini power mata saya tidak naik. Saya fikir mungkin kalau saya buat cermin mata dengan optometris bertauliah dari umur 11 tahun, power mata saya tak adalah tinggi seperti sekarang. 🥲

Dalam kes Eva, alhamdulillah tiada masalah yang serius. Eva lulus semua ujian mata, mungkin ia lebih kepada habit Eva fokus guna 1 mata, masih boleh diperbaiki lagi sebab Eva masih kecil. Optometris juga ada ajar saya dan Eva terapi latihan mata yang perlu dilakukan seminggu sekali.

Syukur sangat.

Di musim pandemik ini, saya pasti anak-anak kita banyak terdedah dengan skrin. Anak yang belajar di pra-sekolah pun belajar PdPR guna skrin. Pendedahan yang berlebihan boleh menyebabkan risiko masalah visual seterusnya mengganggu proses pembelajaran anak.

Sekiranya perasan anak ada simptom di atas, nasihat saya bawalah anak jumpa Optometris segera.

Semoga bermanfaat bagi yang membaca.

Lokasi: ESSEN Optometry , Johor Bahru

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Ketahui Cara Komunikasi Agar Suami Makin Sayang

Sebagai isteri sudah pasti kita mahu suami sentiasa sayang kita kan? Namun, kadang-kadang bicara kita menyebabkan suami tersentuh kalbu, kadang-kadang merajuk dan paling takut mereka mengamuk. Apabila suami macam ni, makan hari juga kan nak memujuk, betul tak?

1. Katakan “Tidak”
Katakan “tidak” pada cacian dan makian. Apabila anda ataupun suami anda menggunakan perkataan yang tidak baik atau kasar, maka perlu saling menegur dan memberi nasihat. Perhatikan bagaimana segelintir pasangan begitu mudah memanggil pasangan mereka dengan bahasa yang kasar, memaki dan sebagainya. Perkara ini akan membawa kepada pergaduhan dan dendam. Setiap hari praktikkan penggunaan bahasa yang lebih baik serta berakhlak.

2. Benar itu Pahit, Ia Penawar Mujarab
Berkata benar itu memang pahit, tetapi itulah perkara yang betul. Pernah tak anda terfikir bagaimana nak tegur suami anda yang tidak menunaikan solat? Apabila ditegur pasti mendapat reaksi yang negatif. Jangan risau, apa tip untuk berkata benar. Tipnya ialah berkata benar dengan hikmah. Bukan kita kritik atau komen yang menyinggung perasaan. Ramai yang menegur secara kasar dan menjatuhkan air muka pasangan. Seperti masalah tidak tunaikan solat, kita boleh mula dengan diri kita sendiri dahulu, tunjukkan kepada pasangan kita yang kita sedang menunaikan solat, sediakan sekali sejadah di tepi tempat kita tunaikan solat.

3. Mengalah Bukan Kalah
Pertelingkahan berlaku apabila tiada yang mahu mengalah. Bagi mengelakkan pertelingkahan atau perang mulut, kita perlu mengalah. Percayalah, mengalah bukan bererti kalah. Sebenarnya, kalah dapat menjernihkan suasana yang kusut dan mendamaikan perasaan yang sedang berceramuk. Sekiranya suami anda meninggikan suara, anda perlu menggunakan kelembutan supaya ia tidak berpanjangan.

4. Setuju untuk Tidak Bersetuju
Rumah tangga yang harmoni adalah rumah tangga yang kerap mengadakan diskusi atau perbincangan dua hala antara pasangan. Dalam perbincangan pasti ada yang tidak bersetuju, maka setuju untuk tidak bersetuju itu perkara biasa. Komunikasi berkesan antara pasangan bukan semata-mata memberi persetujuan atau mengikut dengan membuta tuli kehendak pasangan sehingga menyalahi syariat. Oleh itu, menyatakan tidak setuju itu boleh dengan syarat bukan perkara yang sudah diputuskan agama dan tidak menyalahi syariat.

5. Jadilah Pendengar yang Baik
Mendengar dengan baik juga adalah salah satu daripada cara yang berkesan dalam komunikasi rumah tangga. Mendengar ini sebenarnya adalah satu teknik bagi menunjukkan keprihatinan. Mendengar masalah pasangan pasti menambahkan erat perhubungan. Kita sering meremehkan hal ini kan, malas nak dengar suami bercerita sebab kita yang laju bercerita?

6. Diam Tanda Reda
Diam itu baik, ia perlu kena pada tempatnya. Dalam satu keadaan, diam juga menandakan persetujuan. Diam juga tanda reda, tetapi ada kalanya perbuatan ini diambil kesempatan oleh orang lain. Kita diam kerana tidak mahu sesuatu perkara menjadi lebih teruk. Sekiranya kita melihat suami kita melakukan hal tidak baik, maka berilah nasihat yang baik bukan diam ataupun memberi leteran kepadanya.


“Bukan Kembar Kali Ini, Maybe Next One”- Dr Sheikh Muszaphar

Angkasawan negara, Datuk Dr Sheikh Muszaphar Shukor sekali lagi mencetuskan rasa teruja netizen di media sosial. Beliau berkongsi mengenai keadaan terkini kandungan isterinya iaitu Datin Dr Halina.

UMUM ANAK BUKAN KEMBAR

Menerusi muat naik video menunjukkan isterinya membuatkan pemeriksaan kandungan kehamilan.

Turut menunjukkan gambar scan bayi yang hanya mengandungi satu denyutan jatung. Ini bermakna kandungan kali ini bukan kehamilan kembar.

Namun sempat pula dalam nada seloroh, katanya tunggu pula untuk kehamilan seterusnya.

Not a Twin this time

I told Dr Imelda to look for the other Twin . Probably hiding behind the uterus
But Doc adamantly said only one heartbeat . Not a Twin this time …

Tetap bersyukur. Alhamdulillah. Maybe next one .

Dr Halina is now at 12 weeks pregnancy. Fasting Blood sugar is slighly raised
Probably due to lack of sleep last night. Kerja sampai 12 malam kat hospital
Sugar need to be monitored .

Did a Chromosomal Blood test today. To rule out all the Syndromes. Also to find out the gender of the baby. Scan was good. Heartbeat was strong
Growing well. Baby is the size of a pear Fruit

Ya Rabb. Semoga dipermudahkan kehamilan Dr Halina
Amiinn …Salam Jumaat Everyone
Love As Always
PS – We are excited to know the gender … Feeling like a first time Parent all over again.

NETIZEN BERDEKAH KAPSYEN ‘MAYBE NEXT ONE’

Meninjau di ruangan komen, rata-rata para netizen mengucapakan tahniah kepada pasangan suami isteri ini dan mendoakan kandungan Dr Halina sihat.

Malah ada juga berdekah dengan kapsyen Dr Sheikh Muszaphar yang berseloroh mahu anak kembar untuk kehamilan seterusnya.

Untuk rekod, Dr Sheikh Muszaphar, 50 tahun, dan Dr Halina, 41 tahun, mendirikan rumah tangga pada 10 Oktober 2010.

Hasil perkahwinan itu, mereka sudah dikurniakan enam  cahaya mata iaitu Sophea Isabella, 9 tahun, Sophea Natasha, 7 tahun, dan anak kembar lelaki iaitu Sheikh Adam dan Sheikh Noah, berusia tiga tahun serta sepasang kembar, Sheikh Eussoff dan Sophea Emilia berusia dua tahun.


Ini Sebabnya Kenapa Selepas 19 Tahun Bekerja, Ramlee Awang Murshid Pilih Untuk Jadi Mr. Mama. Bukan Calang-Calang Orang Sanggup!

Bergelar Mr Mama bukanlah sesuatu yang mudah. Apatah lagi peranan yang selama ini sudah rutin dan sebati dengan golongan wanita, diambil alih oleh lelaki yang bergelar suami. Mungkin pandangan masyarakat agak ‘pelik’ dengan situasi tersebut.

Namun, berbeza pula dengan penulis novel thriller terkenal Ramliee Awang Murshid berkenaan isu ini. Jom kita dengar kenapa dia memilih untuk menjadi Mr Mama selepas 19 tahun mengabadikan diri dalam dunia pekerjaan.

“Setakat ini tiada masalah saya menjadi Mr Mama. Saya dah penat kerja sejak 80-an lagi. Sudah 19 tahun dengan RTM dan sampai satu tahap saya nak kerja sendiri dan menulis sepenuh masa. Saya tidak mahu curi-curi masa dan benda-benda haram masuk. Jika kita curi masa pejabat untuk kerja sendiri tidak baik.

“Rasa berdosa dan tidak berkat bila gunakan waktu bekerja itu untuk perkara lain, tambah lagi bila umur dah meningkat ini memang banyak benda saya fikir. Jadi hidayah datang dan saya berfikir  untuk berhenti sejak 2008. Hanya 2012 baru saya nekad untuk berhenti kerja.

“Selepas berhenti, rutin saya adalah mengejutkan semua orang waktu subuh. Solat berjemaah kemudian, buat sarapan ringkas untuk anak dan isteri. Hantar anak ke sekolah, kemudian cuci pakaian, solat dhuha kemudian saya  kerja sampai kul 11 sebelum masak. Kemudian keluar semula untuk ambil anak.

Soal masak tak jadi masalah kalau di rumah saya masak ikan, ayam tetapi sayur mesti ada. Tetapi saya  tahu kadang-kadang bila anak lihat apa yang saya masak, boleh agak yang dia bandingkan masakan saya dengan isteri. Jika malas saya ‘masak’ di kedai sahaja,”seloroh Ramlee.

Ditanya mengenai pandangan sinis tentang Mr Mama, bagi bapa kepada anak remaja berusia 17 tahun ini, perkara tersebut tidak menjadi masalah baginya.

“Cuma apabila saya sendiri melalui pengalaman melakukan kerja rumah,  memang ini satu pengalaman yang patut semua lelaki harus tahu. Saya menjadikan Rasullah sebagai teladan kerana Baginda sendiri ringan tulang untuk membantu isteri.

“Mula-mula memang kekok tetapi lama-kelamaan tidak menjadi masalah. Soal makan duit isteri tidak timbul kerana belanja dapur memang saya guna duit royalti. Setiap perbelanjaan saya sudah susun awal-awal. Itu yang saya panggil perancangan  kewangan dalam rumah tangga dan alhhamdulillah saya berjaya.

“Setakat ini rintangan adalah berpacu dengan waktu sahaja. Sementelah idea datang bila-bila masa. Kerana itu saya selalu ‘pujuk’ otak esok pagi bangun jadi manusia paling baik, beriman dan penulis  yang baik.  Alhamdulillah berjaya, tetapi saya tak kata sempurna. Untuk menjadi seperti yang ada hari ini saya kena betul-betul reda, ikhlas dan kerja kita juga menjadi senang dan tidak ada masalah.

Berikut video penuh perkongsian bersama Ramlee Awang murshid.


Isteri Sara Keluarga! Bolehkah Isteri Bayar Zakat Fitrah Untuk Suami Yang Tidak Bekerja? Ini Penjelasan Dari Mufti Selangor

Pada zaman sekarang, ramai isteri yang bekerja malah ada yang membuat extra kerja demi untuk mendapatkan pendapatan sampingan untuk menampung keperluan keluarga.

Jika dulu, isteri bekerja untuk membantu suami namun kini sudah lain jadinya. Ramai lelaki yang memilih untuk duduk di rumah dan hanya bekerja sambilan tanpa berusaha mendapat pekerjaan tetap.

Namun bagaimana dari segi hukum jika si isteri yang membayarkan zakat fitrah bagi suami yang tidak bekerja juga seisi keluarga. Ikuti penjelasan dari Mufti Selangor berhubung perkara ini.

Soalnya, bolehkah wanita seperti ini membayar zakat fitrah buat sang suami? Untuk menjawab persoalan tersebut, Mufti Selangor ada berkongsikan berkenaan penjelasannya. Bagi mengetahui dengan lebih lanjut, ikuti jawapannya seperti berikut:

Kewajipan membayar zakat fitrah isteri dan anak-anak adalah terletak kepada suami. Seandainya suami tidak berkemampuan, maka isteri dan anak-anak tidak diwajibkan membayar zakat fitrah walaupun isteri berkemampuan. Tidak menjadi kewajipan kepada isteri untuk membayar zakat fitrah bagi dirinya mahupun bagi suaminya sekiranya suami tidak berkemampuan. Tidak sah bagi isteri membayar sendiri zakat fitrahnya melainkan dengan keizinan suami. Tanpa keizinan suami, wang yang dikeluarkan oleh isteri dianggap sebagai sedekah biasa dan bukan zakat fitrah. Walau bagaimanapun, diharuskan kepada isteri yang berkemampuan untuk bersedekah atau menghadiahkan wang kepada suami agar suaminya mampu untuk membayar zakat diri, isteri dan anak-anaknya.

Zakat fitrah ini sebenarnya adalah sedekah yang wajib dikeluarkan oleh semua umat Islam yang cukup syaratnya. Ianya wajib dikeluarkan selepas berbuka untuk beraya dan selesainya Ramadan. Zakat fitrah ini adalah bertujuan untuk memberi makanan kepada orang miskin dan mencukupkan keperluan serta permintaannya pada Hari Raya 1 Syawal (Aidilfitri).

Sumber : Lembaga Zakat


“Hari Ini Keadaan Saya Semakin Teruk…” Kesihatan Ibu Aiman Tino Semakin Merosot Akibat Covid-19!

Sejak gelombang ketiga Covid-19 ini meletus, di lihat semakin ramai yang menjadi mangsa dan keadaan ini cukup membimbangkan kita semua. Bahkan  bila dilihat di media sosial ramai yang mohon didoakan agar mereka segera sembuh dan kuat melawan penyakit tersebut.

Hal ini cukup menyentuh hati dan situasi yang sama juga telah menimpa keluarga penyanyi Aiman Tino. Sepuluh daripada ahli keluarganya  disahkan positif Covid-19 sejak 10 hari yang lalu dengan masing-masing kini sedang menjalani tempoh kuarantin di rumah.

Memetik laporan akhbar Utusan Malaysia, menurut ibu Aiman, Hazelina Mat Jalil, 45, dia, suami dan lima orang anaknya yang lain telah dijangkiti Covid kecuali Aiman yang tidak menetap bersama mereka di Kuala Kubu Bharu, Selangor.

“Kami semua masih kuarantin kendiri di rumah. Selain itu, anak sulung saya, Nurfara Ain, suami dan anaknya yang berusia sebulan juga dijangkiti tapi mereka menjalani kuarantin di rumah sendiri di Shah Alam.

“Kalau tanya pasal punca, saya pun tak tahu dari mana. Tetapi sebelum melakukan ujian calitan itu, saya memang mengalami demam selepas balik dari pekan di Kuala Kubu.

“Selepas itu, suami pula demam selepas menerima suntikan dos pertama vaksin. Bila dah ramai demam dalam rumah ini, kami ambil keputusan buat ujian calitan dan ternyata, keputusan positif,” katanya.

“Seksa Sangat Batuk…”

Menurut Hazelina, anak-anak yang menetap bersamanya dan dijangkiti Covid ialah Nurisfasha, 19, Mohd Haikal,15, Nur Alya Mahsuri, 12,Nurqaseh, 10, dan Nina Izzara, 6.
Selain itu, menurut Hazelina, biarpun sudah 10 hari menjalani kuarantin, cuma tahap kesihatannya sahaja yang agak teruk memandangkan selama ini menghidap penyakit asma.

“Anak-anak semua sudah okey dan tidak lagi demam. Cuma keadaan saya seorang saja yang agak teruk. Saya memang ada masalah asma tambahan pula dengan demam dan batuk yang tak baik-baik lagi sehingga kini.

“Seksa sangat batuk ini dan susah saya nak bernafas. Pagi tadi pun badan saya jadi sangat lemah dan rasa nak pitam. Tapi deria rasa dan bau sudah kembali.

“Doktor memang ada cakap kalau tak cukup oksigen, kena hubungi ambulans untuk bawa saya ke hospital. Hari ini keadaan saya semakin teruk pula tapi tak pasti lagi perlu ke hospital atau tidak,” katanya.

Sebelum ini, kakak kepada Aiman Tino iaitu penyanyi Fara Hezel ada memuat naik status di Instagram memohon agar semua orang mendoakan keluarganya yang disahkan positif Covid-19.

Bersamalah kita doakan agar keluarga Aiman Tino diberi kesembuhan daripada Covid-19.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Tak Tengok Wajah Mereka Dalam Kain Kapan.” 6 Tahun Berlalu, Dato’ Vida Kongsi Kisah Duka Pemergian Anak

Pewatakannya sentiasa ceria, biar pelbagai umpatan dan kejian diterima namun telinganya seolah-olah sudah biasa dengan situasi tersebut. Itulah Dato Seri Vida.

Namun, semalam , pengasas produk kosmetik ini bercerita kisha duka kehilangan dua anak tercinta kira-kira 6 tahun lepas akibat kebakaran. Insiden menyayat hati itu berlaku di kediaman pekerjanya yang mengakibatkan dua anak lelakinya meninggal dunia akibat lemas terhidu asap tebal.

Muhammad Edrie Zikrie Mohd Amin dan Muhammad Eddie Zuhdie Mohd Amin baru berusia 10 dan 11 tahun ketika kemalangan tersebut berlaku sehingga menyebabkan nyawa mereka terkorban.

Menerusi Instagram pengasas kosmetik terkenal itu, dia telah mencoretkan sedikit nukilan ringkas mengenai kenangannya bersama anak-anak beserta gambar ketika dia melawat pusara mereka.

AL FATIHAH KEPADA 2 PUTERA SY..
YANG SENTIASA SAYA RINDUI…
LATELY SANGAT TERKENANGKAN MEREKA..
KALAU MASAIH ADA DI DUNIA NI..
ABANG EDDIE UMUR 17
ADIK EDRIE UMUR 16.

Menurut Dato Vida, jenazah kedua-dua anaknya ditemui dalam keadaan bepelukan di dalam bilik air.

Dah 6 tahun mereka pergi..
Dalam tragedi Kebakaran rumah staff saya..
Bulan Ramadan..
Mrk tak terbakar..lemas asap..
Berbaring kaku berpelukan dalam tandas..
Bawah sinki..lemas Asap

Masa tu..nyawa saya juga terasa dihujung tanduk..
Terkejut..sedih..sampai ke akhir saya tak tengok wajah mereka dalam kain kapan..tak bole..cukuplah..memori bersama mrk masa masih hidup..pakai baju baru..baju raya..

KALAULAH MRK MASIH HIDUP
DAH BOLE TOLONG MAMA NIAGA..

MASA TULIS CAPTIONS NI..
TEKAK RASA CEKIK.
TERLALU SAYU..

Akui Dato Seri Vida, dia reda dengan ketentuan ilahi. Apa yang berlaku adalah sebagai sahamnya di akhirat kerana mempunyai dua orang anak dato vida yang sedang menunggunya disana.

TANPA SEDAR..AIR MATA MELELEH..
SAHAM MAMA DI AKHIRAT..
TUNGGU MAMA DI SYUGA TERTINGGI YE SAYANG..SEPERTI YG SELALUI DIDOAKAN.

BETAPA BERTUAHNYA KELIARGA YG PUNYA SEMUA AHLI KELUARGA DI DUNIA NI..


Masa Dah Suntuk, Rupanya Ramai Isteri Kemurungan. Kisah Benar Ini Jadi Iktibar.

Sejak kebelakangan ni banyak isu memperkatakan wanita mengalami kemurungan. Paling menakutkan ia boleh menjadi pencetus kepada tindakan untuk mencederakan diri atau orang lain termasuk anak sendiri! Malah ada bunuh diri!!

Dalam fikiran suami, nampak simple aje bila isteri mengadu penat, sedangkan boleh berehat aje dan bertenang.

Namun, yang biasa-biasa inilah akan jadi parah bila isteri memendam rasa. Tak luahkan.

ISTERI MENGADU RASA STRESS

”Saya rasa lost la abang. Rasa stress, rasa kosong sejak duduk rumah jaga anak ni. Saya rasa serabut hidup saya. Tak tahu nak gambarkan macam mana. Serabutlah”. Luah Alia pada suaminya.

Amir pandang lama-lama isteri yang dinikahi sejak 5 tahun yang lalu. Terbit rasa sesal dalam dada.

”Sayang, sayang kena dekatkan diri pada Tuhan. Banyakkan mengaji, berzikir. Sayang jadi macam ni sebab sayang tak buat amal ibadat banyak. Jauh dari Tuhan.

Buat banyak sikit amalan. Jangan asyik belek handphone saja siang hari”.

Dan perbualan mati di situ.

SUAMI ANGGAP BIASA AJE, BERI NASIHAT

Alia rasa nak menjerit apabila mendengar suaminya nasihat benda yang sama berulang kali setiap kali Alia luahkan gelodak di jiwa yang Alia sendiri tidak mampu uruskan.

Sejak Alia berhenti kerja menjaga anak-anak di rumah, putaran hidup Alia berubah sama sekali.

Matlamat Alia berhenti kerja cuma satu. Nak menjaga anak-anak di depan mata. Nak anak-anak membesar mengikut acuan yang Alia sendiri tetapkan.

Alia mula berbisnes online untuk mencari side income. Selama Alia bekerja sebelum ini, Alia tidak pernah tiada duit. Semua kehendak dan keinginan Alia, akan diusahakan sendiri. Itulah kepuasan hidup Alia.

Namun, berbisnes tidak semudah yang disangka. Ada pasang surut. Tidak semuanya indah. Ada ketika umpan mengena, ada ketika langsung tiada.

Alia mula merasakan dirinya tidak berguna apabila tiada duit. Setiap kali berkeinginan sesuatu, Alia perlu melalui suaminya untuk pelepasan duit.

MULA RASA SUNYI

Apabila ada perjumpaan keluarga, saudara mula bertanya aktiviti Alia sejak berhenti kerja. Dari sebesar-besar soalan hingga ke soalan sensitif, Alia banyak terasa.

Alia dapat rasakan saudara mara mula memandang rendah padanya dan dia tiada nilai dalam keluarga itu disebabkan statusnya hanya suri rumah.

Kalau dahulunya Alia banyak berkomunikasi dengan rakan-rakan sekerja, sekarang dunia Alia hanya anak-anak. Alia rasa sunyi. Kosong. Tiada kawan.

Apabila suaminya balik dari kerja, Alia berharap suaminya menjadi rakan baik yang akan berkongsi apa sahaja cerita tentang dunia luar. Akan mendengar keluh kesah Alia dalam menjaga anak-anak yamg semakin lasak.

Tapi ada ketikanya, hanya sepatah sepatah yang diterima daripada suaminya. Bergantung pada mood suami. Kalau suaminya penat bekerja, pendeklah ayat berbicara.

BERUBAH SIKAP

Alia mula berubah. Dia semakin garang pada anak-anak. Terjerit-jerit setiap kali bercakap dengan anak.

Penampilan Alia juga berubah. Alia dah tak peduli tentang penampilan dirinya. Dia dah tidak kira mandi atau tidak. Dia mula termenung dan bercakap seorang diri untuk menaikkan semangatnya supaya sentiasa positif.

Rutin tidur Alia juga berubah. Malam-malam Alia sukar tidur, namun apabila siang hari Alia mampu tidur dari pagi hingga ke penghujung senja.

SUAMI ANGGAP BIASA AJE BILA ISTERI MEMGADU PENAT

Perkara ini berlaku selama berbulan-bulan sehinggalah suatu ketika, Amir mendapat panggilan daripada ayah mertuanya.

‘Amir, kau tolong bawak Alia jumpa doktor. Ayah tengok makin pelik Alia ni sejak dua menjak ni’

Amir meyakinkan ayah mertuanya yang Alia masih ok dan hanya penat uruskan anak-anak dan hal rumahtangga.

Balik rumah, Amir nasihatkan lagi Alia. Dekatkan diri pada Tuhan. Minta berzikir selalu. Amir juga bawak balik air penawar yang ustaz bacakan untuk ketenangan hati Alia.

” Sayang, dekatkan diri pada Tuhan. Sayang stress sebab sayang jauh dari Tuhan”.

‘BISIKAN SUARA’

Alia diam.

Pagi yang hening, Alia bercakap lagi seorang diri. Untuk menaikkan semangat dia. Dia rasa kosong. Tiada siapa faham apa yang dia rasakan.

Tiba-tiba dia terdengar suara berbisik,”cuba lompat dari tingkap ini. Semua masalah akan selesai”.

Alia menuju ke tingkap apartment rumahnya yang berada di tingkat 9. Lalu dia pon melompat terjun kerana dia mendengar nasihat hanya dengan melompat dari situ, semua masalahnya akan selesai.

TEKANAN BUKAN PETANDA JAUH DARI TUHAN

Nota kaki : Depression adalah penyakit yang perlu dirawat. Depression bukan petanda seseorang itu jauh dari TuhanNya.

Depression bukan hanya berlaku pada suri rumah, depression boleh berlaku dimana-mana dan pada sesiapa sahaja. Malahan pelajar, fakir miskin, artis dan jutawan juga boleh mendapat depression.

Mempunyai Coping skill yang baik akan membantu anda mengawal depression dari menjadi semakin buruk.

Ketahui tahap depression anda serta dapatkan rawatan therapy dan bagaimana untuk mengawalnya.

Depression tidak mengenal usia, jantina, bangsa dan agama.

“Are you ok today?”

Perkongsian dari pakar terapi ini adalah sebuah kisah benar melalui hastagenya #DepressionIsReal dan #KisahBenar.

Moga kita muhasabah dan banyakkan komunikasi dengan suami. Jangan memendam rasa. Masa dah suntuk jika kita biarkan bisikan itu menguasai diri.


9 Jenis Pemanis Yang Boleh Gantikan Gula Dalam Minuman Kopi. Cara Sihat Yang Mudah & Lebih Berkhasiat!

Kopi adalah minuman yang digemari oleh semua. Ia antara yang wajib diambil setiap pagi ataupun tengah malam buat mereka yang gemar berjaga.

Tanpa kopi seakan tak bermaya pula untuk buat kerja. Namun, pengambilan kopi terutama 3 in1 misalnya tidak elok untuk kesihatan di sebabkan kandungan gula yang agak tinggi.

Namun, jangan kecewa wahai penggemar kopi, anda boleh cuba  cara yang sihat  ini untuk menggantikan gula di dalam kopi. Yang penting tip ini menggunakan bahan yang lebih sihat.

Berikut kami senaraikan 9 jenis pemanis yang anda boleh gantikan dalam minuman kopi anda.

Anda harus cuba menambah ekstrak vanilla ke dalam kopi! Walaupun kurang memberi kesan manis dalam minuman, ianya boleh menghasilkan aroma dan rasa lebih kaya

Selalunya madu sering dicampurkan ke dalam teh, tapi ianya boleh juga diletakkan di dalam kopi. Walaupun ianya manis dan berkerim, tapi madu lebih baik berbanding gula putih di pasaran kerana mempunyai antioksidan.

Walaupun agak mahal, namun khasiatnya seiring dengan harganya. Hanya campurkan sedikit coklat gelap dalam kopi (selalunya untuk latte), ianya akan mencair dan memberi rasa serta aroma menyelerakan. Patut cuba!

Kurma dalam kopi? Jarang dengar, kan? Dikenali sebagai pemanis semula jadi, jangan pula anda letak sebiji buah kurma ke dalam kopi. Pes kurma sangat mudah dibuat sebelum dicampurkan ke dalam minuman. Hanya kisar buah kurma bersama sedikit air, siap!

Stevia ini kelihatan seperti gula, namun rasanya lebih manis. Ia tidak mempunyai kalori dan pastikan anda ketahui amaun sebenar kerana stevia ini sangat manis, cukup hanya beberapa taburan dalam minuman.

Alternatif lain untuk menggantikan kreamer adalah dengan menggunakan santan. Santan dikatakan mempunyai lemak sihat dan potassium.

Kayu manis sering ditabur di atas kopi latte sebagai perhiasan, tapi tahukah anda menggantikan gula dengan kayu manis dapat meningkatkan metabolisma tubuh dan mengurangkan keradangan perut? Namun, harus berhati hati dalam membeli, kerana mungkin anda tersalah beli jenis sebenar kayu manis ini!

Susu badam dikatakan mempunyai lebih kalsium dan kurang lemak berbanding susu lembu. Namun, jika anda tidak menggemari rasa lemak susu badam, anda juga boleh menggantikannya dengan susu kacang atau susu pisang.

Jika anda pernah makan pagi di gerai atau warung kopi, anda mesti pernah melihat pakcik-pakcik meletakkan mentega ke dalam kopi mereka. Mentega dalam kopi dapat meningkatkan metabolisma dan tenaga anda. Harus cuba!

Kalau ada cara lebih sihat untuk minum kopi tak rugi pun mencuba kan?

Sumber: semuanyajdt.com


Sisa Kulit Telur Jangan Dibuang, Jadikan Baja Organik & Lebih Menjimatkan

Pelbagai jenis baja berada dipasaran yang boleh dijadikan sebagai ‘makanan tambahan’ buat pokok-pokok mahupun tanaman kesayangan agar menjadi lebih subur, segar dan membesar dengan sihat.Baja juga boleh dihasilkan sendiri dan menariknya ia cukup mudah didapati dan boleh dilakukan sendiri.

Telur yang telah digunakan, jangan dibuang kulitnya. Ini kerana sisa kulit telur tersebut juga bermanfaat dan boleh dijadikan sebagai baja organik buat pokok-pokok mahupun tanaman di rumah.

Menerusi perkongsian Norisniyati Abdul Hamid beliau berkongsi cara menghasilkan baja organik daripada sisa kulit telur yang cukup mudah dilakukan. Apa yang penting ia selamat digunakan lagi menjimatkan, sekaligus mengelakkan pembaziran.

Telur kita makan.. kulit telur bagi pokok pulak makan.. so tiada pembaziran.. 🙂

Bahan-bahan:

Kulit Telur

Cara Membuat:

1.Basuh kulit telur tersebut.

2.Jemur kulit telur pada cahaya matahari.

3.Tumbuk hancur kulit telur tersebut menggunakan lesung batu.

4.Taburkan pada pokok/ tanaman seminggu sekali.

Siap! Selamat Mencuba!

Sumber:Norisniyati Abdul Hamid (Kebun Bandar: Jom Tanam Sendiri)


Rindu Keluarga Pergi Sebab Covid, Tindakan Lelaki Ini Belanja Makan Undang Sebak!

Dua tahun lalu adalah tahun yang penuh dengan dugaan dan ujian. Dua tahun yang penuh dengan airmata tentang kehilangan besar dalam diri, tak kira dalam pekerjaan mahupun ahli keluarga.

Siapa sangka, dengan virus yang melanda satu dunia, ramai yang kehilangan nyawa sehingga menjadi kesan rindu  yang mendalam pada mereka yang ditinggalkan di bumi sehingga ke hari ini.

Misalnya seperti kisah dalam perkongsian oleh seorang pengguna Tiktok @chimok_93 yang didatangi seorang lelaki yang tidak dikenali berbaju hitam dalam keadaan menangis. Mereka sekeluarga terkejut apabila individu tersebut menyatakan hajat untuk belanja makan tengahari mereka semua.

Apabila ditanya tujuannya, lelaki baik hati tersebut memaklumkan dia cuma rindu keluarga angkat yang telah diragut wabak Covid-19 sebelum ini. Pemuda berkenaan malah kembali ke meja mereka untuk mengucapkan selamat jalan, setelah selesai buat bayaran di kaunter.

Sebagai tanda terima kasih, keluarga wanita ini turut mendoakannya agar sentiasa kuat menghadapi setiap dugaan mendatang. Malah, mereka juga sempat mengambil no telefon lelaki berkenaan dan berniat untuk berjumpa lagi.

Menjengah ke ruangan komen, kisah sedih dan tindakan mulia lelaki itu nyata mengundang sebak dalam kalangan netizen. Selain itu mereka juga berharap keluarga ini terus berhubungan dengan pemuda berkenaan, agar sekurang-kurangnya dapat merawat rasa kerinduan yang sedang ditanggung olehnya.


“Nampaknya Mak Soraya Yang Lagi Teruja”, Gelagat Ain Edruce Unboxing Hadiah Hari Jadi Anak Buat Peminat Terhibur

Biasanya bila anak menyambut ulang tahun kelahiran terutama yang pertama kali, pasti golongan ibu yang paling teruja sekali.

Bermula dengan perkongsian imbasan momen melahirkan, sambutan majlis hari jadi sampailah ke acara membuka hadiah, ‘mak-mak’ paling teruja sekali.

Pengacara dan pelakon tinggi lampai, Ain Edruce yang terkenal dengan karektor bersahaja dan kelakar pun sama sahaja dengan ibu-ibu lain.

Ain selalu berkongsi pelbagai video lucu gelagatnya bersama suami dan anak sulung mereka, Soraya yang sering membuatkan peminat terhibur.

Baru-baru ini dia yang memuat naik video unboxing hadiah hari jadi anaknya dan macam biasa Ain sentiasa bersemangat dan teruja membuka 100 hadiah yang diterima semasa majlis sambutan majlis hari jadi.

Kebanyakan hadiah yang diterima terdiri daripada pelbagai alat permainan untuk Soraya. Menurut Ain, dia sememangnya kurang membeli alat permainan untuk Soraya selama ini.

Jadi pelbagai hadiah permainan yang diterima tersebut amat dihargai dan pasti akan digunakan oleh Soraya.

Bagaimanapun reaksi Ain yang bersemangat membuka hadiah-hadiah tersebut sementara suaminya Amirul yang terkenal bermuka selamba dalam semua video mereka menjadi perhatian peminatnya.

Ramai yang menonton video di YouTube Ain berasa lucu melihat gelagat Ain dan merasakan dia yang terlebih gembira membuka hadiah-hadiah tersebut berbanding Soraya yang masih tak faham apa-apa lagi.

Orang kata biasanya pasangan suami isteri yang berlawanan karektor ini bahagia hidupnya. Mungkin itulah antara rahsia bahagia Ain Edruce yang happy go lucky dan “gila-gila” sementara suaminya pula pendiam dan macam tiada perasaan itu.

Untuk rekod, Ain Edruce berkahwin dengan Amirul Hafiz pada 13 Disember 2019 dan dikurniakan cahaya mata pertama pada 19 Mei 2021.


Selain Doa Ibu Ayah, Nak Pastikan Anak Makin Bijak, Kena Selalu Berikan 6 Jenis Makanan Ini!

Terkadang bila anak sudah semakin besar, mereka bijak memilih makanan kegemaran mereka sendiri. Ada anak kita yang suka makan coklat tetapi ada pula yang kurang gemar makanan yang satu ini.

Malah ada anak-anak yang cukup suka makan sayur, tak kurang juga yang langsung tak mahu menyentuhnya. Menolak beberapa jenis makanan buat anak pastinya terasa rugi setiap makanan terkandung khasiatnya yang tersendiri.

Apa jenis makanan yang mak dan ayah patut ajar anak makan daripada awal lagi? Semak senarai ini.

Telur Baik Untuk Anak
Telur memang cukup digemari kanak-kanak. Ia bukan sahaja berkhasiat tinggi bahkan rasanya mampu menarik perhatian mereka untuk makan lebih. Samada direbus, digoreng dan dijadikan sup, telur masih mengandungi protein yang tinggi.

Kajian yang dijalankan di Wayne State University di Michigan mendapati, telur merupakan sajian terbaik selain rendah kalori berbanding yogurt, keju dan juga pisang.

Pilih Anggur
Anak anda penggemar anggur? Anggur yang kaya dengan antioksidan cukup baik untuk si kecil anda. Menjadikannya sebagai makanan sampingan selepas sarapan paling disarankan untuk si kecil anda. Malah antioksidan yang ada di dalamnya boleh mengatasi risiko berkaitan jantung. Bagi kanak-kanak ia membentuk jantung yang sihat sejak kecil.

Serat No 1
Sembelit sering terjadi kepada anak-anak kecil kerana proses pemakanan yang kurang sesuai untuk mereka. Hal ini mungkin juga disebabkan oleh kejutan makanan yang baru diterima bayi yang baru memulakan makanan berat.

Bagaimanakah caranya untuk mengatur menu anak ini? Serat merupakan pilihan terbaik untuk mereka. Sayur antara pilihan terbaik dan tepat selain bijirin
dan makanan seumpamanya. Sayur berdaun hijau antara yang disyorkan untuk semua. Variasikanlah bayam, sawi, aneka kacang dan pelbagai jenis sayuran lain untuk mereka.

Bayam Untuk Mata
Mata sememangnya anugerah terbesar untuk semua. Bukan bermula dari dewasa, tetapi sejak mula diperkenalkan dengan makanan lagi, anda seharusnya mencari makanan yang baik untuknya. Bayam dan lobak merupakan pilihan terbaik untuk si anak anda.

Bayam bukan hanya tinggi serat tetapi mengandungi vitamin A yang cukup tinggi dan baik untuk mata. Samada di rebus, goreng mahupun dikisar terus bersama bubur nasi, merupakan pilihan terbaik untuk sikecil anda.

Elak Kafein?
Tahukah anda bahawa di dalam coklat yang anak anda makan mengandungi sejumlah kafein? Pun begitu kuantitinya hanya sedikit berbanding kopi dan teh, ia hanya sekadar 20 peratus sahaja. Jika anak anda penggemar coklat, sebaiknya hadkanlah pengambilannya. Kafein yang tinggi boleh memberi impak besar pada kesihatan kanak-kanak yang mudah bertindak balas.

Multivitamin Sihat
Siapa kata kanak-kanak tidak perlukan sebarang makanan tambahan untuk membesar? Kanak-kanak sekitar usia 2 hingga 8 tahun paling susah untuk makan kerana pemfokusan mereka tertumpu kepada aktiviti fizikal semata-mata.

Di sinilah vitamin berperanan untuk mereka. Multivitamin paling disyorkan untuk mereka bergerak cergas setiap hari. Ia membentuk sel baru dan membantu prose pembesaran. Jadikan amalan pengambilan vitamin ini setiap hari untuk anak anda.


Isteri Kita Tak Sama Dengan Orang Lain,  Suami Jangan Sekali-Kali Buat Perbandingan!

Bila suami mula menunjukkan sikap berbeza, hati isteri mana yang tidak rasa tersentuh. Rasa sedih bila mana dipinggirkan suami, apa lagi bila suami mula buat perbandingan dengan orang lain.

Sayu hati seorang isteri. Sudahnya isteri mula berjauh hati dan mula tawar hati dalam semua hal.

SYURGA YANG DIBENCI

1- Semaknya lahai. Masuk je pagar dah bersepah mainan dari ruang tamu hingga ke dapur. Dengan anak comot tak mandi bagai.

2- Semaknya lahai. Harap le juga bini tunggu depan pintu wangi-wangi. Rupanya sampai rumah bini ntah di mana-mana dengan baju kelawar dan bedak sejuk. Bau susu basi lagi.

3- Semaknya lahai. Nak cium dahi bini pun bau bawang la, belacan la, minyak masak tanpa GST. Kot nak bermekap, langsung tiada!

4- Semaknya lahai. Kekadang bini bukan sampai rumah lagi pun. Ntah di atas jalan mana sangkut jammed balik keja. Balik rumah hanya ada kerusi dan meja.

5- Semaknya lahai. Dulu bini bersize kerengga sekarang bersaiz lori Alam Flora pula. Nak bawak ke majlis pejabat pun rasa malu la pula.

6- Semaknya lahai. Asal balik je dengar bini membebel itu ini. Dengan jeritan anak bergaduh bagai. Mengalahkan kereta api tak cukup arang. Punyalah bingit!

7- Semaknya lahai. Ipar duai mengadu bini saya tidak sempurna dan tidak baik juga. Kata ibu saya, isteri tak pandai masak, tak reti bergaul dan tidak sempurna.

Malah banyak lagi ke”semak”kan yang kita rasa sebagai suami. Kita rasa tersalah memilih isteri. Kita rasa kita adalah suami yang paling malang di dunia.

Isteri kawan terlihat cantik, manis dan comel sentiasa. Tapi isteri kita? Nak tengok muka pun hati tak senang. Aduh! Sungguh malang!

Ya.. Sebagai arjuna perkasa kita tidaklah update di FB atau Insta tentang kekecewaan kita. Kita juga tidaklah menangis call mak di kampung untuk bercerita. Namun di dalam jiwa, kekecewaan kita meronta-ronta dan akhirnya bertukar menjadi barah yang memakan diri.

Maka duhai arjuna mulia, perlahan-lahan kita mula jadi pendiam, kita bagi silenced treatment pada anak isteri, kita semakin kurang senyuman, kita mula lepak di mamak tengok bola. Malah yang semakin hardcore, kita mula angkat tangan kaki kepada isteri. Tersalah kari terlebih masin, pinggan mula dibaling ke dinding.

Namun… Jom kita menilai sejenak…

Duhai arjuna sang suami yang dihormati… Pada saat akad dilafaz maka segala dosa pahala wanita diserahkan dari bapa kepada suami tercinta. Ironinya setiap inci jasad, jiwa, hidup dan mati seorang wanita dipersembahkan sepenuhnya kepada anda aduhai suami mulia.

Sang isteri tinggalkan ibu, tinggalkan ayah, tinggalkan keluarga dan tinggalkan keseronokan hidup sebagai si gadis muda. Penyerahan yang dipenuhi kepasrahan dengan harapan beroleh bahagia.

Duhai arjuna, sesekali pandanglah wajah isteri. Tenunglah setiap garis-garis airmata di pipi. Seperti mana anda tidak bahagia, begitulah juga wanita.

Sebab itulah sang isteri membebel itu ini. Wanita mahu didengar. Terkadang marahnya memuncak dan emosinya celaru. Peluklah isteri berbau bawang anda itu. Kasihanilah dia…

Benar.. Dulu dia bersaiz kerengga, secantik secretary di office anda, sewangi Mira Filzah dan selincah Neelofa. Namun, tanggungjawab keluarga didulukan dia.

Dulu wang gajinya untuk perfume Estee Lauder, kasut Bonia, make up Loreal dan handbag Gucci. Namun kini wang gajinya untuk kos sara hidup bersama anda. Maka anda masih tertanya-tanya kenapa isteri tidak sewangi zaman bercinta?

Jika di zaman gadis dia punya kawan. Di hujung minggu dia ke spa bermandi susu dan minum coffee di cafe. Kini di hujung minggu dia bersama anda mengendong anak-anak. Manalah lagi bajet pembelian baju cantik selain set kelawar yang dipakai dia?

Duhai arjuna mulia, bila isteri bercerita sahutlah dia dengan cinta. Janganlah menjeling hatta bergurau untuk berpoligami dengan Neelofa. Biarpun sang isteri tersenyum, hakikatnya dia terluka. Jiwanya jadi takut dan risau. Manalah tahu kalau-kalau suami sekacak bangla dirampas sesiapa?

Duhai arjuna mulia, sejenak usaplah tangan isteri. Lihatlah tangan yang pernah gebu kini bercalar dengan minyak panas akibat berusaha menyediakan makanan buat keluarga.

Ya, wanita bergelar isteri mengorbankan keseronokan di zaman remaja demi membina hidup bersama kita.

Tidak cukupkah lagi sembilan bulan sepuluh hari wanita ini mengendong zat zuriat suami yang paling dicintai? Malamnya berkeluh kesah tidak mampu lena akibat tendangan bayi?

Tidak cukupkah lagi wanita berkali-kali mati demi melahirkan zuriat yang paling istimewa. Tanyalah secretary secantik Neelofa, sanggupkah dia mati untuk anda?

Usahlah bandingkan isteri dengan kejelitaan Che Ta. Che Ta bermandi susu sedangkan isteri bermandikan airmata!

Tidak cukupkah lagi wanita menyusukan anak hingga dua tahun? Segala bentuk badan mula mengendur dan segala kecantikan mula pudar.

Badan mula penat dan mulut mula berbunyi. Jangankan make up, mahu disapu bedak sejuk ke muka juga sudah tidak punya daya?

Ingin juga dibayar bibik dari Jawa namun gaji kita pula tidak seberapa. Maka sang isteri yang penat gagahkan juga uruskan kerja di pejabat berserta hal ehwal keluarga seusai subuh pagi sehingga lewat senja.

Di manakah kita? Sedang menonton bola bersama rakan, bergelak ketawa dan bergembira minum teh bersama secretary. Kita mungkin sedang membina badan di gym atau bermain golf di padang ketika isteri menggelupur kelelahan.

Sampainya hati kita mula rasakan dia tidak teristimewa seperti dulu. Terkadang mahu dihulur wang untuk dibeli barangan dapur pun kita marah bagaimana mahu ditaja peralatan make up pula?

Duhai arjuna mulia, kita bukan Tan Sri berharta. Kita juga boroi dan tidaklah sehensem mana. Bersyukurlah isteri kita sentiasa setia. Isteri kita sentiasa ada. Tidur kita tidak pun pernah keseorangan pula.

Adilkah kita membandingkan isteri kita dengan isteri kawan yang terlihat cantik sentiasa? Berapa banyak kos yang suami beliau habiskan supaya isterinya wangi dan cantik sentiasa?

Sedangkan kita? Mahu beli sabun jenama Lux pun masih berkira-kira syiling didalam kocek. Bila masa kita pernah hadiahkan set make up atau wangian berjenama buat isteri tercinta?

Pedulikan saja umpatan ipar duai hatta mentua jika ada. Biarpun satu dunia membenci isteri, suami yang setia sentiasa ada untuk menyinta. Baik atau tidak, isteri anda adalah ibu kepada anak-anak tercinta. Isteri juga punya hak yang perlu dijaga.

Jika salah, betulkan dia selayaknya. Jangan diabai, dibenci dan dikasari hatinya.

Duhai arjuna mulia, beritahu isteri betapa istimewanya dia dihati anda. Khabarkan betapa anda cintai dia minimum sepuluh kali sehari.

Ciumlah dahi isteri setiap pagi, tanda dia sepenuh hati kita dicintai. Bermaafanlah setiap kali sebelum tidur bermimpi Neelopa jelita.

Dengan kuasa cinta anda duhai arjuna mulia, sang isteri akan menjadi luar biasa jelita, luar biasa bahagia dan luar biasa gembira!

Yakinlah, jika sentiasa saling memperbaiki diri, rumahtangga tidak lagi akan menjadi SYURGA YANG DIBENCI.

Salam sayang

Kredit: Marlia Ramli